Tramp preti da će odustati od sporazuma s Iranom ako ne bude bolje kontrole\nBeta 18. septembra 2017. 15:00\nPredsednik SAD Donald Tramp rekao je danas da će Vašington napustiti nuklearni sporazum s Iranom i pet velikih sila ako proceni da Medjunarodna agencija za atomsku energiju (IAEA) ne nadgleda njegovo sprovodjenje dovoljno čvrsto.\nSa druge strane, Iran navodi da je najveća pretnja nuklearnom sporazumu iz 2015. godine „neprijateljski stav SAD“.\nTramp je upozorio na mogućnost napuštanja tog sporazuma u poruci upućenoj učesnicima godišnjeg sastanka IAEA, agencije UN, koji se održava u Beču, a poruku je pročitao američki ministar energetike Rik Peri.\nSAD ocenjuju da je Iran u obavezi da omogući pristup komisiji IAEA vojnim objektima u slučaju da ona posumnja da se u nekom od iranskih vojnih objekata obavljaju neprijavljene nuklearne aktivnosti.\nTeheran to oštro odbija, a šef nuklearnog programa Irana Ali Akbar Salehi pozvao je agenciju UN i njenog šefa Jukiju Amana da se „odupre takvim neprihvatljivim zahtevima“.\nTvrdeći da Iran u potpunosti poštuje odredbe nuklearnog sporazuma, Salehi je rekao da je najveća pretnja opstanku tog sporazuma „neprijateljski stav američke administracije“.\nTramp je u poruci koju je pročitao Peri nagovestio da ostanak sporazuma na snazi direktno zavisi od pristupa IAEA iranskim vojnim objektima.\n„Nećemo prihvatiti sporazum koji se slabo sprovodi ili neadekvatno nadgleda“, naveo je predsednik SAD.\nŠest velikih sila – SAD, Rusija, Kina, Velika Britanija, Francuska i Nemačka – postiglo je sporazum s Iranom 2015. godine, prema kojem je ta zemlja pristala da ograniči svoj nuklearni program, a zauzvrat su joj ukinute medjunarodne sankcije.


Aktivistkinja Zrenjaninskog socijalnog foruma Tara Rukeci rekla je da odnos Srbije prema vijetnamskim radnicima predstavlja urušavanje radničke klase, pa da ukoliko vlast kaže da je tamo sve u redu – to će stvoriti “novu normalnost” i da onda građane ne treba da čudi što rade u takvim uslovima i što hitna pomoć ne dolazi kada je zovu.\nNajveći problem, kako kaže, bila je jezička barijera, jer nisu mogli sa radnicima da se sporazumeju ni na engleskom jeziku kako bi im pomogli.\nOna je uporedila smeštaj radnika u barakama sa logorskim sistemom. “Neistina je da mogu slobodno da se kreću, sada im je kretanje olakšano kada su im vraćeni pasoši, ali oni su nam rekli da uvek sa njima ide još jedna osoba gde god da idu”, naglasila je Rukeci.\nKisić Tepavčević: U Linglongu nije bilo zlostavljanja radnika\nPrema rečima predsednika udruženja građana Društvena akcija Aleksandra Matkovića, pitanje prava vijetnamskih radnika je pitanje prava radničke klase, te ako se sada “ne izborimo” za to pitanje dok je aktuelno, dopustićemo da se urušavaju prava radnika u čitavoj Srbiji.\nTa prava će dodatno unazaditi novi Zakon o sezonskim radnicima, smatra Matković, dodajući da će on omogućiti da neko ko dolazi u Srbiju neće morati da poseduje radnu dozvolu, već će svako moći da “ušeta u Srbiju i da radi šta hoće i da poslodavac sa njim postupa kako hoće”, jer radnici neće moći da dokažu svoj radni odnos.\nNaučni saradnik sa Instituta za uporedno pravo u Beogradu Mario Reljanović kazao je da je država dozvolila “uvoz radnika” koji rade u uslovima ispod zakonskog minimuma.\n“Srbija nije jedina u kojoj se to dešava, Balkan, a tu su i Srbija, Bosna i Hercegovina i Makedonija, postaje stecište jeftinih radnika”, kazao je Reljanović.\nRekordni prihodi kompanije LG u 2021. godini\n05/03/2022 | 09:04\nRusija: Do 15 godina zatvora za “lažne vesti o ratu”, BBC povlači novinare...


Pjongjang lansirao rakete - Tramp poziva na zajedničku borbu - BIGportal.ba\n23 Marta, 2020 23 Marta, 2020 061\nSjeverna Koreja objavila je da je vođa te zemlje Kim Džong Un dobio pismo od predsednika SAD Donalda Trampa.\nPjongjang je pozdravio pismo američkog predsednika Kimu kao znak “posebnih i veoma čvrstih ličnih odnosa” dva lidera uprkos nedavnim trvenjima izmedju dve zemlje, prenosi Rojters.\nViši zvaničnik američke administracije, dodaje agencija, potvrdio je da je Tramp poslao pismo, navodeći da je ono “u skladu s njegovim naporima da se angažuje sa svetskim liderima tokom aktuelne pandemije”, kao i da se predsednik SAD raduje nastavku komunikacije s Kimom.\nOtkad se Tramp prošlog juna treći put sastao s Kimom i nakratko zakoračio u demilitarizovanu zonu izmedju dve Koreje, nije bilo napretka u njegovom nastojanju da natera Pjongjang da se odrekne svojih nuklearnih i raketnih programa, ističe Rojters.\nSeverna Koreja je pokušala niz lansiranja raketa, uključujući dve rakete kratkog dometa u subotu, dok, kako ocenjuje Rojters, pokušava da izvrši pritisak na Vašington i njegove saveznike da ukinu ekonomske sankcije. U izveštaju severnokorejske novinska agencija KCNA nije navedeno kada je stiglo Trampovo pismo, ukazuje Rojters, dodajući da je izveštaj usledio posle raketne probe Severne Koreje u subotu. U zasebnom izveštaju KCNA navodi se da je Kim nadgledao probu taktičkih navodjenih raketa, koja je “jasno dokazala karakteristike različitih putanja leta i uglova pada, tačnost navođenih granata i njihovu snagu”. Vojska Južne Koreje saopštila je u subotu da je Severna Koreja ispalila dva projektila u more i da je izgleda reč o balističkim projektilima kratkog dometa, navodi BBC, podsećajući da je Severna Koreja već ranije ovog meseca u okviru vežbi ispalila više projektila.\nJužnokorejski Generalštab je naveo da prati situaciju u slučaju ako bude dodatnih lansiranja i ocenio da su ispaljivanja raketa “krajnje neprimerena” u vreme kada je svet obuzet pandemijom. Moćna sestra severnokorejskog lidera Kim Jo Džong rekla je da je Tramp u pismu detaljno opisao plan za razvijanje odnosa dve zemlje, ali i upozorila da će odnosi dve zemlje nastaviti da se pogoršavaju, ako SAD nastave svoje “jednostrane i pohlepne namere”, navodi agencija Frans pres. Kim Jo Džong je rekla da “niko ne zna koliko će se lični odnosi promeniti i navoditi dalje odnose dve zemlje”, dodajući da nije dobro “donositi brzoplete zaključke ili biti optimističan tom pogledu”. Analitičarka sa sajta koji prati situaciju u Severnoj Koreji NK njuz, Rejčel Minjang Li ocenila je da je izjava Kim Jo Džong – koja je usledila posle nove probe oružja – dobro tempirana kako bi jasno pokazala namere Severne Koreje. “Kad se povuče crta: lične veze Kim-Tramp su odlične, ali nisu dovoljne, i mi ćemo nastaviti naš program razvoja oružja”, ukazala je ona kako razmišlja Pjongjang.\nPrema fotografijama koje su objavili severnokorejski mediji, niko od zvaničnika koji su pratili probu na čelu s Kimom nije imao masku na licu, za razliku od nedavnih vežbi, kada su, kako ukazuje AFP, svi osim Kima imali prekrivena lica kao zaštitu od epidemije korona virusa. Neposredno pre poslednjeg lansiranja raketa, KCNA je izvestila da će se severnokorejski parlament sastati 10. aprila. Prema analitičarima, na skupu će biti oko 700 zvaničnika, ukazuje AFP i ističe da su takvi događaji zabranjeni u mnogim delovima sveta u okviru mera za suzbijanje novog korona virusa. Prema Kim Jo Džong, Tramp je u pismu “izrazio svoju nameru da započne saradnju” u borbi protiv epidemije i rekao da je impresioniran naporima Kima da “odbrani svoj narod od ozbiljne pretnje epidemije”.\nVlasti Severne Koreje su, kako ističe AP, više puta ponovile da na tlu te zemlje nije bilo nijednog slučaja korona virusa. Pojedini strani stručnjaci, međutim, dodaje AP, dovode u pitanje te tvrdnje i ocenjuju da bi izbijanje korona virusa u Severnoj Koreji moglo dovesti do humanitarne katastrofe usled loše medicinske infrastrukture. Američki Stejt department je prošlog meseca izrazio zabrinutost zbog ranjivosti Severne Koreje na potencijalno širenje korona virusa i izrazio spremnost da podrži napore humanitarnih organizacija u suzbijanju zaraze u Severnoj Koreji.


Početna Članci Arhiva Izveštaj Cvetković: Tražiću međunarodnu istragu o otmici\n"Ostavili su me blizu mesta gde sam tražio. Rekli su mi da pet minuta ne skidam kapuljaču ako želim da živim", rekao je novinarima.\n"Možda se ja ne zovem Stefan Cvetković, možda kao strani agent imam neko drugo ime", rekao je Cvetković i pozvao ljude koji tvrde da radi za strane službe da mu obavezno kažu gde je novac koji je dobio.\nCvetković je još kazao da je kapuljaču i telefon sakrio nakon što su ga otmičari pustili, a pre nego što je pozvao policiju, jer je siguran da u Srbiji postoje "paralelni centri moći" od kojih neko možda ima svoje ljude unutar sistema.\nInformaciju da je Cvetković pronađen nakon više od 30 sati potrage na vanrednoj konferenciji za novinare, u petak 15. juna, saopštio je predsednik Aleksandar Vučić koji je tada rekao da "bezbednosni organi sumnjaju u tvrdnje“ Cvetkovića, ali nije precizirao o kojim tvrdnjama je reč.\nPredsednik Advokatske komore Vojvodine Vladimir Beljanski je, međutim, izjavio je da je "veoma čudno i krajnje nelogično" da nadležni tužilac nema saznanja o tome gde se novinar Stefan Cvetković nalazi, a da istovremeno takvim podacima barata ministar policije Nebojša Stefanović, iako bi po zakonu policija trebalo da bude podredjena tužilaštvu.\n"U odnosu organa koji postupaju u toku istrage, tužilaštvo je deo koji sprovodi predistražni postupak i istragu. Tužilac izdaje naredbe policiji i usmerava tok predistražnog postupka. Dakle, bilo bi logično da izjave daje tužilac a ne policija, jer je policija deo izvršne vlasti i podređena je tužilaštvu", rekao je Beljanski.\n"U prijavi se navodi da je lažno prijavio da je nad njim izvršeno delo protivpravno lišenje slobode. Tužilaštvo treba da proveri navode iz krivične prijave, da se o tome izjasni Cvetković, da se saslušaju svedoci, da mu se predoče dokazi kojim raspolažemo, a sud će doneti odluku da li je kriv ili nevin", kazao je tužilac.


Početak/Politika/1.000 penzionera pristupilo SNS-u u Nišu\nSrpskoj naprednoj stranci u Nišu pristupilo je danas oko 1.000 penzionera, članova Gradske organizacije penzionera i oko 500 članova udruženja građana „Moj Niš“.\nPredsednik Udruženja građana „Moj Niš“ Srđan Stojanović istakao je da se članovi tog udruženja, među kojima ima i lekara, inženjera i poljoprivrednika bore za jug Srbije i za Srbiju, ali prvenstveno za bolji život građana Niša.\n„Cilj nam je da ostvarimo maksimalne rezultate. Nalazimo se među ljudima koji žele unapređenje i promene, među ljudima koji žele da se napravi nešto novo u odnosu na zadnje godine kada se Srbija rušila i rasturala“, izjavio je Stojanović.\nOn je rekao da će Udruženje građana „Moj Niš“ nastaviti da postoji ali će delovati u okviru strategijskih pravaca koje bude određivala SNS.\nPredsednik Gradske organizacije penzionera Vlastimir Gocić podsetio je da ta organizacija postoji već 72 godine i okuplja preko 34.000 penzionera. Gocić je istakao da u Srbiji živi 1,7 miliona penzionera, a u Nišu 74.000 i da oni predstavljaju „snagu i šansu za naše bolje sutra“.\n„Bilo je dosta napada nakon uvođenja privremenih mera i umanjenja penzija. Pokazalo se da su te mere bile opravdane. Postignuta je ekonomska stabilnost“, izjavio je Gocić.\nGO SNS Penzioneri SNS Niš UG Moj Niš Zvezdan Milovanović


dogovor tuzilastvo srpskli menadzer belgija kazna dejan veljkovic\nNakon tri godine od akcije koju je izvela belgijska policija, pod nazivom "Čiste ruke", došlo je do nagodbe između Veljkovića i tamošnjeg tužilaštva.\nFudbalski menadžer je rešio da napravi sporazum, kada je bio suočen sa dokazima koji potvrđuju njegovu umešanost u nedozvoljene radnje, prenosi "La Libre", kao i drugi belgijski mediji.\nKris Lujks, advokat menadžera, je istakao da će Veljković uz uslovnu kaznu platiti i 80.000 evra, te da će svedočiti o sumnjivim transferima.\nUz to, Veljković će ostati bez svega što je na nelagalan način zaradio, a u pitanju je suma od četiri miliona evra.\n- Ako Savez bude zaista dosledan, onda neće mnogo klubova moći da igra prvu ligu naredne sezone. Možda će se neki klubovi sakriti tvrdnjama da "nisu bili upućeni" ili da su to radili "pojedinci iz uprave". Ali ako Savez bude dosledan u primeni pravila neki bi klubovi morali da budu izbačeni u drugu ligu. U Italiji su to već uradili sa Juventusom. Ne znam da li belgijski Savez ima hrabrosti za tako nešto, rekao je Lujks.\nSRBIJA IGRALA NAMEŠTEN MEČ Pre 13 godina pobedii smo Mađare 8:0 u čudnoj utakmici, sad je sve isplivalo, ipak niko od naših nije umešan\nTužilaštvo će imati još posla u ovom slučaju, jer je Veljković navodno krivicu prebacio na klubove sa kojima je radio, a sumnja se da je na osnovu provizija i lažnih ugovora utajeno između 30.000.000 i 40.000.000 evra, što će biti u fokusu istrage koja se nastavlja.\nVIDEO Urnebesni gaf voditeljke Dnevnika, koji se nije svideo Zvezdašima!


Sastanak u Kineskoj ambasadi\nutorak, 22. jun 2021. 20:17\nKina se raduje učešću crnogorskih sportista na Olimpijskim igrama (OI) i želi im da Crnu Goru prikažu kao uspješnu, kazao je ambasador te države Liu Đin na sastanku sa predsjednicima Crnogorskog olimpijskog i paraolimpijskog komiteta, Dušanom Simonovićem i Igorom Tomićem.\nLiu je, kako je saopšteno iz Kineske ambasade, rekao da pripreme za Zimske olimpijske igre i Paraolimpijske igre u Pekingu uspješno napreduju. On je naveo da Kina tokom tog procesa uvijek održava blisku saradnju sa međunarodnim sportskim organizacijama, olimpijskim i paraolimpijskim komitetima drugih država, u skladu sa konceptima zelenog, zajedničkog, otvorenog i čistog. Prema njegovim riječima, stadioni i prateći objekti su generalno postavljeni, dok je trenutni fokus na koordinaciji prevencije pandemije tokom olimpijskih igara.\n„Vjerujemo da će zajedničkim naporima svih strana Zimske olimpijske igre i Paraolimpijske igre biti dobro organizovane i siguran događaj za sve”, kazao je Liu.\nOn je rekao da se kineska strana raduje učešću crnogorskih sportista na OI i želi im da Crnu Goru prikažu kao uspješnu.\n„Kineska ambasada je spremna da ojača komunikaciju sa crnogorskom stranom i pruži punu potrebnu pomoć”, naveo je Liu.\nSimonović i Tomić su predstavili pripreme crnogorske strane, navodeći da Kina i Crna Gora imaju duboko tradicionalno prijateljstvo, i da su prve OI u kojima je Crna Gora učestvovala od svoje obnove nezavisnosti bile OI u Pekingu 2008. godine. Navodi se da je organizacija tih OI bila efikasna i impresivna.\n„Crnogorski olimpijski komitet i Paraolimpijski komitet imaju blisku komunikaciju sa kineskim partnerima u vezi sa pripremama za Zimske olimpijske igre, i vjeruju da će Kina još jednom biti uspješan domaćin nakon 2008. godine”, kaže se u saopštenju.\nSagovornici su se saglasili da Zimske olimpijske igre i paraolimpijske igre nijesu samo veliki sportski događaj, već i veliki događaj prijateljske razmjene među narodima cijelog svijeta. Razgovarano je, kako se dodaje, o zajedničkom održavanju aktivnosti u oblasti umjetnosti na temu Zimskih olimpijskih igara. Liu je kazao da će se u trenutnoj svjetskoj epidemiološkoj situaciji, OI u Tokiju i Zimske olimpijske igre u Pekingu održavati jedna za drugom, i da će donijeti samopouzdanje i nadu za međunarodnu zajednicu da se ujedini i sarađuje u borbi protiv pandemije.\n„Kina takođe želi crnogorskoj olimpijskoj delegaciji dobre rezultate na predstojećim OI u Tokiju”, dodaje se u saopštenju.


12m 15m Sportski proizvođač i snabdevač na otvorenom sportskom polju visoke jastučnice China - Wholesale Factory - YAHUA\nDom > Proizvodi > High Light Mast Light > Visoka svetla mast pola\n12m 15m Vanjski sportski teren visokog mast pola sa sistemom podizanja i spuštanja. Visokotemperaturno osvetljenje podržava aplikacije velikog područja osvjetljenja, kao što su stadioni, saobraćajni raskrsnici za sportske terene, aerodrome, morske luke, kontejnerske dvorišta, parkiralište itd.\nVisoko svetlo mast sa sistemom podizanja i spuštanja. Visokotemperaturno osvetljenje podržava aplikacije velikog područja osvjetljenja, kao što su stadioni, saobraćajni raskrsnici za sportske terene, aerodrome, morske luke, kontejnerske dvorišta, parkiralište itd.\n4-12mm za visoko svjetlo mastera\nU okviru svetskih poznatih proizvođača i izvođača visokih mastova u Kini, YAHUA je pouzdan snabdevač koji ima veliki 12m 15m otvoreni sportski teren sa visokim mastima u polju. Sa proizvodima na prodaju, možete veleprodajno High Mast Pole Light dobar dizajn po niskoj ceni i niskoj cijeni iz naše fabrike.\nHot Tags: 12m 15m sportsko polje na otvorenom sportskom polju visokog mastera Kina, fabrika, proizvođači, dobavljač, veleprodaja, dizajn, izvođači, cena, cena, projekat, za prodaju\nDobra cijena 30W, 40W, 60W, 90W, 120W LED ulica 5 go...


Obeležena Dečija nedelja u Zračku\nKiosk Tradicionalni prehrambeni proizvodi Lekovito bilje Prodavnica široke potrošnje Atelje Cvećara Rasadnik bilja Građevinski materijal Gvožđara Mesara Knjižara Tradicionalni proizvodi\n» Obeležena Dečija nedelja u Zračku\nU Dnevnom boravku za decu sa smetnjama u razvoju „Zračak“ u Čajetini, Dečija nedelja je obeležena nizom aktivnosti.\nNa Međunarodni dan starih osoba, 1. oktobra, Dnevni boravak su posetili predstavnici čajetinskog Udruženja penzionera, a korisnici „Zračka“ su za njih pripremili kratki program i posluženje, pa su uz pesmu i igru proveli lepo prepodne. Zlatiborski krug, koji je pružalac ove usluge socijalne zaštite, podstiče razvijanje međugeneracijske saradnje kroz sve oblike druženja i pomoći.\nTokom nedelje, korisnici „Zračka“ su ugostili decu iz Produženog boravka i u opremljenoj kuhinji, za goste su spremali kokice i pokazali šta su naučili tokom realizacije kulinarskih radionica.\nU saradnji sa čajetinskom bibliotekom, organizovana je i poseta korisnika Dnevnog boravka biblioteci, gde su ih primile zamenica direktora, Ljiljana Rakić i Marina Delić, zadužena za digitalizaciju. Za korisnike je organizovano interaktivno čitanje knjiga Ana u kući i Ana i lepo ponašanje.\nPoslednjeg radnog dana Dečije nedelje „Zračak“ su posetile Zorica Milosavljević, predsednica UG Zlatiborski krug i Vesna Belčević, članica UO, koje su sa zaposlenima i korisnicima pravile fotografije za učešće u internet kampanji „ZAGRLJAJ – za odrastanje bez nasilja“.\nTema ovogodišnje Dečije nedelje je bila odrastanje bez nasilja. Zlatiborski krug, kroz svoje programe za decu i mlade redovno promoviše toleranciju, kulturu mira i nenasilja, poštovanje različitosti i podršku zdravom dečijem razvoju.\nDečija nedelja u Zračku\nZemlja fantazije- dečija predstava


Nova mreža linija na jesen\nIzvor: Akter, 08.Apr.2015, 15:34\nGradski menadžer Goran Vesić najavio je danas da će najkasnije na jesen biti predstavljena nova mreža linija javnog gradskog prevoza, koja će biti urađena na osnovu studije brojanja putnika i ankete korisnika, saopšteno je iz gradske uprave\nOn je, prilikom predstavljanja te studije, rekao da brojanje putnika nije rađeno deset godina, za to vreme grad se širio, a mreža linija to nije pratila.\nZato su negde danas autobusi poluprazni, negde gde nema potrebe idu >> Pročitaj celu vest na sajtu Akter << dupli autobusi, a tramvajska mreža je neiskorišćena. Da bismo uradili pravu mrežu linija koja odgovara zahtevima građana, važno je da imamo ove rezultate, istakao je Vesić.\nOn je objasnio da će sada, kada Sekretarijat za saobraćaj ima sve podatke, na naučnoj bazi moći da se izračuna kako treba da izgleda nova mreža linija koja će biti po meri građana.\nPostojeća mreža nije dugo menjana, već je samo nadograđivana, često stihijski, pogotovo u prigradskom delu grada, i bez mnogo efekata, ukazao je Vesić.\nSekretar za saobraćaj Dušan Rafailović je rekao da je anketiranje 10.000 korisnika javnog gradskog prevoza pokazalo je da su u suštini zadovoljni, jer je samo 15 procenata građana reklo da je nezadovoljno gradskim prevozom.\nOn je precizirao da su najopterećenije linije 95, 23, 16, najmanji broj putnika je na 513 i 613, a linije sa najmanjim koeficijentom iskorišćenja kapaciteta su 68, 44, 75.\nMondo: Beograđani zadovoljni prevozom, nova mreža najesen\nB92: Vesić: Beograđani zadovoljni GSP-om\nBlic: Beograđani, pripremite se: Ove godine potpuna reorganizacija gradskog prevoza


Odgovor: U oblasti građanskopravne sudske zaštite Zakon o parničnom postupku1ne predviđa posebnu obavezu suda da učesnike u postupku informiše o njihovim pravima i položaju. Stranke i drugi učesnici u postupku imaju pravo da na ročištima i prilikom usmenog preduzimanja procesnih radnji pred sudom upotrebljavaju svoj jezik. Ako se postupak vodi na jeziku koji stranka odnosno drugi učesnici u postupku ne razumeju, obezbediće im se, ukoliko to zahtevaju, usmeno prevođenje na jezik koji razumeju onoga što se iznosi na ročištu, kao i usmeno prevođenje isprava koje se na ročištu koriste radi dokazivanja.\nOdgovor: U oblasti građanskopravne sudske zaštite Zakon o parničnom postupku1ne predviđa posebnu obavezu suda da učesnike u postupku informiše o njihovim pravima i položaju. Stranke i drugi učesnici u postupku imaju pravo da na ročištima i prilikom usmenog preduzimanja procesnih radnji pred sudom upotrebljavaju svoj jezik. Ako se postupak vodi na jeziku koji stranka odnosno drugi učesnici u postupku ne razumeju, obezbediće im se, ukoliko to zahtevaju, usmeno prevođenje na jezik koji razumeju onoga što se iznosi na ročištu, kao i usmeno prevođenje isprava koje se na ročištu koriste radi dokazivanja. Prema odredbama Zakonika o krivičnom postupku,2 sud je u obavezi da okrivljenog i druge učesnike u postupku pouči o pravima koja im pripadaju. Žrtva sa statusom oštećenog lica ima pravo da, od strane suda i javnog tužilaštva, bude obaveštena o odbacivanju krivične prijave i odustanku javnog tužioca od krivičnog gonjenja, poučena o mogućnosti da zastupa optužbu i pre(d)uzme krivično gonjenje, obaveštena o ishodu postupka i da joj se dostavi pravnosnažna krivična presuda. Oštećena prilikom saslušanja ima pravo i da bude upozorena kako ne mora da svedoči, u zakonom propisanim situacijama. Lica koja učestvuju u postupku, ako se postupak vodi na jeziku koji ne razumeju, imaju pravo na prevođenje onoga što oni ili drugi iznose, kao i prevođenje isprava i dugog pisanog dokaznog materijala. Prevođenje pada na teret budžetskih troškova.\nIstraživanja pominjana u Studiji iz 2014. pokazala su da većina ispitanica nije bila zadovoljna kvalitetom informacija koje su dobijene od predstavnikâ policije i javnog tužilaštva.\nPrema Opštem protokolu o postupanju i saradnji ustanova, organa i organizacija u situacijama nasilja nad ženama u porodici i u partnerskim odnosima, u svim slučajevima je neophodno da žrtva dobije detaljne informacije o svim učesnicima i uslugama u zajednici koje se bave pružanjem pomoći i osiguranjem bezbednosti. Žrtvi će se po mogućstvu uručiti brošura koja bi sadržala potrebne informacije. To uključuje, adrese, brojeve telefona i druge detalje o sledećim učesnicima: policijskoj stanici, centru za socijalni rad, zdravstvenoj ustanovi, SOS telefonu za žrtve nasilja, prihvatilištu (sigurnoj kući) i drugim organizacijama u zajednici specijalizovanim za nasilje u porodici i nasilje nad ženama.\nIpak, ženske organizacije koje pružaju specijalizovane usluge podrške za žene (i decu) žrtve nasilja izveštavaju da to nije redovna praksa, kao i da se podaci o njihovim uslugama ne nalaze u izveštajima lokalnih centara za socijalni rad (zaduženih za praćenje i procenu potreba) i ne dostavljaju nadležnima u lokalnim samoupravama (zaduženim za finansiranje usluga).\nOpšti protokol navodi da će se zaposleni u svim ustanovama u sistemu zaštite i podrške ženama žrtvama nasilja u porodici starati da žrtvu obaveste o preduzetim koracima i merama, kao i o pravima koje žrtva ima u svakoj fazi postupka.\nU skladu sa Posebnim protokolom o postupanju centara za socijalni rad, jedno od osnovnih prava korisnika usluga jeste pravo na informisanje. Posebnim protokolom o postupanju policijskih službenika predviđeno je da će tokom postupanja policijski službenici upoznati žrtvu sa njenim zakonskim pravima, kao i merama koje će preduzeti, kao i detaljne informacije o svim učesnicima koji se bave pružanjem pomoći. Poseban protokol za pravosuđe takođe predviđa obavezu javnog tužilaštva da informiše žrtvu o njenim pravima, mehanizmima zaštite i položaju u postupku, kao i obavezu suda da informiše žrtvu o mehanizmima zaštite, u zavisnosti od njenih potreba a nezavisno od stadijuma postupka. Odredbe o upućivanju ima i Posebni protokol za zdravstvene radnike i saradnike. Nema dostupnih podataka o tome da li su informacije (u štampanoj formi) dostupne na jezicima etničkih grupa kojima žrtve nasilja pripadaju.\nS ciljem povećanja dostupnosti informacija o zaštiti od nasilja prema ženama i nasilja u porodici, Pokrajinski sekretarijat za privredu, zapošljavanje i ravnopravnost polova je pokrenuo internet-prezentaciju www.hocudaznas.org. UN agencije u Srbiji su u okviru projekta “Integrisani odgovor na nasilja nad ženama u Srbiji” (UN Trust Fund) podržale internet prezentaciju www.sigurnakuca.net (koju moderira medijska kuća B92). Mreža “Žene protiv nasilja” pruža informacije o uslugama svih organizacija iz mreže www.zeneprotivnasilja.net. Takođe, SOS Vojvodina pruža informacije za žene na internet prezentaciji www.sosvojvodina.org.\nAutonomni ženski centar i 6 lokalnih partnerskih organizacija (Pešćanik – Kruševac, Žesnki centar – Užice, Osvit – Niš, ...Iz kruga Vojvodina – Novi Sad, Centra za podršku ženama – Kikinda i SOS telefon – Vranje) u toku realizacije projekta „Udruženim naporima – ka novim evropskim standardima u zaštiti žena od rodno zasnovanog nasilja“ realizovale su akciju sistematskog informisanja žena o nadležnostima centara za socijalni rad, policije i pravosuđa, štampanjem i distribuiranjem informativnog materijala3. U saradnji sa lokalnim institucijama u svih 10 opština Zlatiborskog okruga, Ženski centar Užice je ovaj sadržaj pripremio u formi plakata koji su distribuirani u svim nadležnim službama, kao i u zgradama opština i mesnih zajednica.\nIako se nesumnjivo radi o primerima dobre prakse, nije moguće tvrditi da je ova praksa uspostavljena na teritoriji cele države i na svim jezicima koje koriste žrtve, što bi bio standard odgovarajuće, dostupne i blagovremene informisanosti.


Poslanici Liste Srpska napustili sednicu kosovskog parlamenta\nPoslanici Srpske liste u Skupštini Kosova napustili su sednicu na kojoj je trebalo da se u drugom čitanju glasa sa budžet Kosova u 2015. godini. U međuvremenu, na zahtev vladajućih partija, Demokratske partije Kosova i Demokratskog saveza Kosova, sednica je prekinuta a nastavak je zakazan za 14 sati.\nJasmina Živković iz Srpske liste, pre nego što su poslanici ove liste napustili salu, kazala je da je ova lista tokom celog perioda bila konstruktivna prilikom usvajanja budžeta u prvom čitanju te pristala na ubrzanu proceduru, s obzirom na ozbiljnost da Kosovo dobije budžet.\n„Srpska je verovalau obećanja svojih partnera da će budžet do drugog čitanja i glasanja biti prilagođen minimalnim zahtevima srpskog naroda, a kako bi se time omogućili elementarni uslovi za život onih koji žive na Kosovu, i omogućio povratak onih koji su se izjasnili za povratak, i pokazala realna spremnost Kosova da se o povratku ne samo priča, već i ozbiljno radi na tome. Funkcionisanje i većeg broja lokalnih samouprava sa srpskom većinom dovedeno u pitanje i ukoliko ovakav budžet bude usvojen, on neće moći da odgovori potrebama građana Kosova. Iz tih razloga, Srpska lista neće učestvovati u daljem radu sednice“, kazala je ona.


"Ne dopuštamo da nas zavaraju": EU optužuje Moskvu i Peking za "propagandu vakcinama" - BIGportal.ba\n10 Marta, 2021 10 Marta, 2021 018228\nEU “ne koristi vakcine u propagandne svrhe”, za razliku od Moskve ili Pekinga, rekao je u utorak predsednik Evropskog saveta Šarl Mišel.\nKako je dodao, EU ne primenjuje “vakcinalni nacionalizam” , osuđujući “zabrane izvoza” Sjedinjenih Država i Velike Britanije – što je London, medđutim negirao.\n“Ne dopuštamo da nas zavaraju Kina i Rusija – režimi s manje zavidnim vrednostima od našeg, kada izvode vrlo ograničene, ali široko rasprostranjene operacije” snabdevanja vakcinama drugih zemalja, posebno u razvoju, ukazao je Mišel u tekstu objavljenom na internetu.\nZbog trome kampanje vakcinacije u EU, nekoliko država članica okrenulo se vakcinama koje još nije odobrio evropski regulator: Mađarska je počela da daje rusku vakcinu “Sputnjik V” i kinesku “Sinofarm”.\n“Sputnjik V” čijee je ispitivanje počela Evropska agencija za lekove, proizvodic´e se u julu u Italiji. Ali Brisel, koji nije skrivao svoje nepoverenje prema tom preparatu, zasad ne namerava da ga naručuje.\n“Rusija i Kina su vakcinisale upola manje stanovnika nego EU”, rekao je Šarl Mišel, branec´i kampanju vakcinacije u EU.\nPredsednik Saveta je rekao da je “šokiran” time što je EU optužena za “nacionalizam vakcina” jer je uspostavila mehanizam za kontrolu izvoza vakcina proizvedenih na njenom tlu.\nEU “nikada nije prestala da izvozi” vakcine i “vec´ina2 doza koje su omoguc´ile masovnu vakcinaciju u Izraelu je iz Belgije, dok su Velika Britanija i SAD “direktno zabranile i izvoz vakcina ili komponenata od kojih se one prave”, rekao je on.\nLondon je to kategorično negirao: “Britanska vlada nikada nije blokirala izvoz niti jedne vakcine. Bilo kakvo pozivanje na zabranu ili bilo kakvo ograničenje u vezi s vakcinama je potpuno pogrešno”, reagovao je portparol u utorak.\nMeđutim, Ujedinjeno Kraljevstvo ima samo dve fabrike koje proizvode vakcinu “AstraZeneka”, masovno korišćenu za domaću kampanju vakcinacije.\nU Sjedinjenim Državama predsednički “izvršni nalog” sprečava bilo kakav izvoz vakcina sve dok SAD ne budu imale dovoljnu količinu za vakcinaciju svog stanovništva.\nS druge strane, izvoz komponenata vakcine nadzire se, podležuc´i posebnim odobrenjima, rekao je evropski izvor o pregovorima EU za olakšavanje tih postupaka u SAD.


Oprečne vesti o sporazumu SAD i Kine oborile cenu nafte\nCene nafte su danas pale, usled oprečnih informacija o postizanju trgovinskog sporazuma između SAD i Kine.\nNaime, kinesko Ministarstvo trgovine saopštilo je juče da su se dve zemlje dogovorile u protekle dve nedelje o faznom ukidanju trgovinskih tarifa. Na takve tvrdnje je, međutim, vrlo brzo bačen "veo sumnje", nakon što je agencija Rojters prenela da je taj plan naišao na oštro protivljenje Bele kuće.\nSevernomorska nafta "brent" pojeftinila je za 1,21 dolar na 61,08 dolara za barel, i na putu je da ovu nedelju završiu minusu od 0,9 odsto, javlja britanska agencija.\nIstovremeno, cena američke "lake" nafte (WTI) je pala za 95 centi na 56,2 dolara za barel.\nŠesnaestomesečni trgovinski rat između dve najveće svetske ekonomije usporio je ekonomski rast širom sveta i podstakao analitičare da smanje projekcije tražnje za naftom, što je podgrejalo zabrinutost od manjka ponude u 2020. godini.\nCene nafte su takođe pod velikim pritiskom otkako je generalni sekretar Organizacije zemalja izvoznica nafte (OPEK) Mohamad Barkindo ove nedelje izrazio optimizam u pogledu perspektiva za 2020. godinu, što bi, kako ocenjuje Rojters, moglo da umanji potrebu za dubljim smanjenjem proizvodnje.\nPredsednik Aleksandar Vučić izjavio je danas da očekuje da će Srbija ovu godinu završiti sa rastom BDP između 3,7 i 4 odsto i da će tako biti među najboljim zemljama u regionu i Evropi. On je na konferenciji za novinare rekao da očekuje da će Srbija u četvrtom kvartalu imati rast bruto društvenog proizvoda između 5,2 i 5,5 odsto.\nOko 3.000 radnika Kanadske državne železnice, najvećeg železnickog operatera u zemlji, stupilo je danas u štrajk zbog neuspeha pregovora s menadžmentom o novom kolektivnom ugovoru, saopštio je sindikat "Timsters Kanada".\nBELEX indeksi mešoviti, Komercijalna banka u fokusu\nNa domaćem tržištu akcija i danas je vladala prigušena investiciona aktivnost, a BELEX indeksi su zabeležili mešovite rezultate.\nNedimović: Postoji opasnost da se afrička kuga proširi na Srbiju, ali preduzimamo sve mere da to sprečimo\nPostoji opasnost da se afričke kuga svinja, koja prethodnih nekoliko godina hara Mađarskom i Rumunijom, proširi u Srbiju, ali je naša država preduzela sve mere da to spreči, rekao je danas ministar poljoprivrede Branislav Nedimović.\nCENE RASTU BRŽE NEGO U EU Veliko poskupljenje kvadrata na hrvatskom primorju i u Zagrebu\nCene nekretnina u Hrvatskoj ponovo rastu, ali većim tempom nego u EU.\n"EFEKTI REFORMI ĆE SE OSETITI NAREDNIH GODINA" Zašto je Srbija pala za pet mesta na Duing biznis listi Svetske banke\nSrbija je ove godine 48. od 190 zemalja na "Duing biznis" listi Svetske banke, što je pad od pet mesta sa prošlogodišnjeg 43. mesta.


Đukić Dejanović: Tražimo rešenje da minimalac bude veći\nTanjug 11. septembra 2018. 10:16\nBEOGRAD – Nakon što je počeo da se primenjuje novi Zakon o finansijskoj podršci porodicama s decom, mnoge majke se žale na niske naknade za porodiljsko bolovanje, a tim povodom ministarka zadužena za populacionu politiku Slavica Đukić Dejanović poručuje da Vlada traži rešenja da minimalna primanja budu veća.\n„Broj žena koje su dobile povećane naknade je ogroman i neka kašnjenja koja stvaraju prvu vrstu zabune su zbog toga što će do kraja ove budžetske godine sve majke koje su rodile drugo, treće, četvrto dete dobiti nadoknade – 10.000 za drugo dete do dve godine i do desete godine deteta, 12 odnosno 18.000 za treće, odnosno za četvrto dete“, rekla je Đukić Dejanović za RTS.\nPrema njenim rečima, sredstva su obezbjedena, te će do 15. decembra te razlike biti iznivelirane.\n„Sa druge strane, one majke koje su radile manje od 18 meseci, ugovorom o delu, imale privremene i povremene poslove, poljoprivrednice koje su vlasnice koje imaju zdravstveno osiguranje, ako taj status imaju znacajno manje od 18 meseci, odnosno dve godine, kao i svuda u svetu, nemaju mnogucnost da im se nadoknadi ono što bi odgovaralo ličnom dohotku već se broj meseci koliko su radile deli sa 18, odnosno 24“, objasnila je Đukić Dejanović.\nKonstatujući da to jesu male sume, ona je rekla da je to tema o kojoj se razgovara u vladi.\n„Ministar Zoran Đordević sa saradnicima već razmišlja da se mora odrediti minimalni limit – koji neće dati ženi mesečno ispod hiljadu dinara jer neko ko je radio mesec dana, pa se to podeli sa 18, kolika god da je plata, to je jako malo“, rekla je ona.\nAli to je mali broj žena, saglasna je ministarka koja ističe da je svaka trudnica pođednako važna.\n„Vodimo vrlo ozbiljnu brigu, gledamo kolike su nam materijane mogućnosti da ne bismo napravili siutuaciju kao u nekim susednim zemljama – da obećamo neko davanje koje finansijski ne možemo da izdržimo jer su u pitanju sredstva iz budžeta“, dodala je Đukić Dejanović.\nMinistarka smatra da će se već do kraja ove godine tražiti rešenja da minimum bude što je moguće veći za svaku trudnicu, koja je radila makar jedan mesec.\nKako navodi, žene koje su najviše radile i najviše zarađivale imaju pravo na tri prosečne nadoknade, odnosno tri prosečne plate, ali se i tu traži mogućnost.\nĐukić Dejanović smatra da standard žene koja je trudna ili koja neguje svoje dete treba da bude tokom tog perioda onakav kakva je bio i kada je radila.\n„Zaista mislim da će ministar Đordević izaći na Vladu sa predlogom, a opseg u okviru koga se možemo kretati su finansije kojim raspolažemo. Međutim, smatram da treba taj minimum da bude takav, da dostojanstvo trudnice održi i da taj maksimum obezbedi mogućnosti da standard održi kao i kada je radila“, rekla je ona.\nPonavlja da se traže finansijske mogućnosti za to, ali dodaje da ne treba zaboraviti da imamo neuporedivo više prava od svih u okruženju i od zemalja Evrope kojima težimo.\n„Taj minimalac bi bio zavisio od finansija jer nemamo veću vrednost nego što je dete koje treba da se rodi“, rekla je ona.\n„Finansijske mere su važne ali nisu jedine mere i 2017. i 2018. smo napravili korak od 7.000 milja. Prvi put žena sa sela ima ista prava kao učiteljica koja je u stalnom radnom odnosu i angažovana na poslovima na neodređeno vreme“, zaključila je Đukić Dejanović.


15.05.2021 / 15:54 BiH - Saopćenje\nPalestinska zajednica u Bosni i Hercegovini (PZuBiH) oglasila se danas saopćenjem za javnost u kojem navodi da je "pravo palestinskog naroda da se brani od okupatora neotuđivo pravo, koje ne smije biti ugroženo".\n- Pravo palestinskog naroda da se brani od izraelske okupacije i zločina koje provodi izraelska država je neotuđivo pravo koje se ne može ugroziti, a to je pravo zajamčeno i Poveljom Ujedinjenih nacija i zakonima koji omogućuju ljudima da se odupru okupaciji kako bi stekli slobodu i nezavisnost - navodi se u saopćenju.\nIz Palestinske zajednice u BiH, istovremeno, ističu da hrabra borba i otpor palestinskog naroda, "koji se proteže preko palestinske povijesne zemlje, uključujući Jerusalem, Zapadnu Obalu i Pojas Gaze, te unutar okupiranih teritorija 1948. godine, još jednom potvrđuje palestinsko pridržavanje nacionalng identiteta koji okupacija nije uspjela izbrisati i oduzeti, uprkos 73 godine od palestinske Nakbe (katastrofe)".\n- Insistiranje ljudi na jačanju jedinstva na terenu i kohezije svih snaga mora biti podržano trenutnom palestinskom odlukom o jačanju nacionalnog jedinstva i provedbom odluka Palestinskog nacionalnog vijeća i Središnjeg vijeća, što bi trebalo dovesti do otkazivanja sporazuma potpisanih s izraelskim okupatorom, koje je prekršio sam Izrael otpočevši vazdušne vojne napade - navodi se.\nStoga, Palestinska zajednica u BiH zahtijeva da parlamenti arapskih i islamskih zemalja preuzmu odgovornost, te poziva arapske i islamske narode da nastave svoju solidarnost i podršku palestinskom narodu.\n- Nerad Ujedinjeni nacija, šutnja glavnih sila i izjednačavanje žrtve i krvnika, koji čine ratne zločine u pojasu Gaze i drugim palestinskim gradovima, dali su zeleno svjetlo okupatoru da nastavi svoju agresiju, u kojoj je do sada ubijeno 146 ljudi, uključujući 39 djece i 22 žene, i ranjeno oko 1.350 Palestinaca, od kojih su većina djeca i žene. Također, naglašavamo da su neprihvatljivi stavovi Sjedinjenih Država i nekih drugih država saučesnika da bombardovanje nenaoružanog naroda pod okupacijom od izraelskih okupacionih aviona, topova i brodova smatraju samoodbranom, što znači da su te zemlje najavile napuštanje pravne, moralne i humanitarne dužnosti da zaštite Palestinace, koji su žrtve zločinačke okupacije - navodi se u saopćenju.\nKako se u saopćenju nadalje navodi, neprihvatljivo je da se traži od ljudi pod okupacijom da prestanu da se brane, "dok je prioritet nastaviti sa zahtjevima da se donese odluka Vijeća sigurnosti UN-a u skladu sa sedmim poglavljem o provedbi odluka Ujedinjenih nacija, kako bi se aktivirali alati i mehanizmi međunarodnog i humanitarnog prava o procesuiranju izraelskih okupacionih lidera i premijera pred Međunarodnim krivičnim sudom za zločine, koje hladnokrvno čine".\n- Prema Rimskom statutu Međunarodnog krivičnog suda, u Izraelu okupatorska sila vrši ratne zločine i zločine protiv čovječnosti u Palestini, kršeći odredbe relevantne Četvrte ženevske konvencije, te ovim putem tražimo opću zaštitu palestinskog naroda pod okupacijom , predviđenu Četvrtom ženevskom konvencijom i njena dva protokola iz 1977. i Haškom konvencijom, te provedbu rezolucije Generalne skupštine Ujedinjenih nacija o Palestini iz 2018. godine - navodi se u saopćenju.


Jovanović: Svi da prestanu da lažu narod o Kosovu\nB92\t15.05.2018 10:31\nPredsednik LDP Čedomir Jovanović smatra da je u javnom interesu da svi, a posebno predsednik Srbije Aleksandar Vučić, prestane sa laganjem naroda o Kosovu.\nPrema jegovim rečima, Vučić bi trebalo i da se jasno suprotstavi Crkvi i svima koji nas opet hrane mitovima i fantazijama.\n"Javni interes nas obavezuje, sve nas, a Vučića posebno, da prestane sa decenijskim manirom laganja naroda, i da se jasno suprotstavi Crkvi i svim onima koji se guraju pod njihove skute i u 21. veku nas opet hrane fantazijama, mitovima i legendama", kaže Jovanović za današnje izdanje lista "Danas".\nOn smatra da Crkvu ne interesuje da traži oprost grehova koji su sa njenim blagoslovom zločinci počinili širom Kosova, niti ih interesuje što bi se svaki dan u Srbiji pretvorio u 24. mart ukoliko bi neko ponovo sprovodio politiku koju oni propovedaju.\n"Ne mogu da likujem nad činjenicom da se Vučić nalazi pod ogromnim pritiskom da reši kosovsko pitanje. Moju i podršku LDP-a su imali svi koji su hteli da preseku taj Gordijev čvor", kaže Jovanović i naglašava da nije dovoljna Vučićeva želja, njegova lična politička promena, ili njegov odnos sa Tačijem (predsednikom Kosova Hašimom) da bismo stavili tačku na problem Kosova.\n"Moramo da promenimo društvo, da društvo to prihvati, ako su promene lične i svode se na odnos Vučića i Tačija, onda će konačno rešenje biti samo izvor novih frustracija", kaže Jovanović.\nOn takođe smatra da će se time što će Kosovo postati član UN samo promeniti rovovi u kojima se nalazimo, a sukob će ostati isti.\n"Niti će kosovski Albanci pronaći sreću tim članstvom u UN, niti mi svoju sreću možemo da gradimo na pokušajima da ih u tome sprečimo, a koji su unapred osuđeni na neuspeh", kaže Jovanović.


TONČEV: Cilj Radničkog je da u Evropi i ostane - Niške vesti\nAutor: Beta / Novosti u Sport 12. jula 2018.\nIvica Tončev / Foto: Radnički Niš\nPrvi čovek Radničkog iz Niša Ivica Tončev rekao je da očekuje da će se njegov klub dobro pokazati u utakmici prvog kola kvalifikacija za Ligu Evropa protiv Gzire sa Malte i istakao da ulazak u Evropu nije „konačan cilj“, već da je to samo početak.\nNa utakmici u četvrtak pokazaćemo zašto se fudbal igra na jugu Srbije, a to je zbog publike. Želim da pozovem sve kako bi zajednički podržali klub i pokazali koliko je fudbal značajan nama na jugu Srbije i koliko Niš voli svoj klub i uvek je uz njega – rekao je Tončev za sajt kluba.\nRadnički iz Niša se posle 35 godina vraća na evropsku scenu. Taj klub će danas dočekati Gziru u prvom kolu kvalifikacija za Ligu Evrope.\n–Zadovoljan sam kada vidim koliko ljudi mi dnevno priđe na ulici kako bi mi pružili ruku i dali podršku klubu, odnosno izrazili zahvalnost što je Radnički opet vraćen na evropski put. Kada to vidim znam da smo uradili pravu stvar – rekao je Tončev.\nOčekujem da se u utakmici prvog kola kvalifikacija za Ligu Evropa pokažemo u najboljem svetlu. Igrom i zalaganjem pokazaćemo da uspeh koji smo zabeležili u domaćem prvenstvu, osvajanjem trećeg mesta, nije splet srećnih okolnosti. Radnički postaje ozbiljan tim od koga protivnici strepe. Želim da naglasim da ulazak u Evropu nije naš konačan cilj, to je samo početak, cilj je da u Evropi i ostanemo – kazao je Tončev.\n– Siguran sam da će Radnički dati sve od sebe da dođe do drugog kola kvalifikacija za Ligu Evrope – dodao je Tončev.\nUtakmica prvog kola kvalifikacija za Ligu Evropa između Radničkog i Gzire igra se u večras od 21.00 na „Čairu“ u Nišu\nIvica Tončev kvalifikacije za Ligu Evrope Liga Evrope Radnički Niš\t2018-07-12


Američka propaganda o ruskim napadima u Siriji - 02.10.2015, Sputnik Srbija\nSumnje o ciljevima vazdušnih napada Vazdušno-kosmičkih snaga Rusije u Siriji od strane SAD predstavljaju „diskreditaciju akcija Vladimira Putina“, izjavila je... 02.10.2015, Sputnik Srbija\npolitika, vesti, evropa, svet, sirija, marin le pen\n17:01 02.10.2015 (Osveženo: 16:19 05.10.2015)\nSumnje o ciljevima vazdušnih napada Vazdušno-kosmičkih snaga Rusije u Siriji od strane SAD predstavljaju „diskreditaciju akcija Vladimira Putina“, izjavila je liderka francuske partije „Nacionalni front“ Marin Le Pen.\nRusija je počela vazdušne napade na pozicije Islamske države u Siriji na zahtev predsednika te države Bašara el Asada. Treba podsetiti da koalicija na čelu sa SAD od septembra prošle godine bombarduje pozicije Islamske države u Siriji bez dozvole SB UN i ne koordiniše svoje akcije sa sirijskim vlastima.\n„SAD su uvučene u propagandni rat i u borbu za uticaj sa Rusijom. Cilj sumnji povodom ruskih vazdušnih napada je da se diskredituju akcije Vladimira Putina“, izjavila je Le Penova u intervjuu televiziji „Evropa 1“.\nFrancuska političarka je objasnila da ona nije među onima koji mogu da padnu pod uticaj američke propagande.\nLe Penova je navela da je predsednik Sirije Bašar el Asad na čelu sirijske vojske koja vodi oružanu borbu sa Islamskom državom i u Siriji ne postoji drugo sredstvo kojim bi se mogla iskoreniti ta teroristička organizacija, osim stupanja u široku koaliciju sa aktuelnim sirijskim vlastima. Po njenim rečima, Islamska država predstavlja i pretnju za zemlje Evrope.


Naime, kako prenose španski mediji, Barselona i Pari Sen Žermen počeli su pregovore oko povratka brazilskog reprezentativca u katalonski klub. Brazilac je napustio Kamp Nou 2017. godine za rekordnih 222 miliona evra i preselio se u Pariz.\nNejmar je ostao bez kapitenske trane u reprezentaciji\nKako su preneli katalonski mediji, Barsa i PSŽ su već u poodmaklim pregovorima oko povratka Nejmara u Primeru, ali i prelaska mladog Usmana Dembelea, u sklopu trampe, na Park prinčeva. Dembele je u Barselonu stigao iz Borusije Dortmund za 140 miliona evra, ali od dolaska u redove šampiona Španije nije opravdao očekivanja.\nOvo nije prvi put da je Nejmar povezivan sa povratkom u Španiju i za njegove usluge, prema pisanju medija, već duže vreme je zainteresovan Real Madrid. Prema istim navodima Dembele je izuzetno zainteresovan za odlazak u Francusku i povratak u Ligu 1, gde je ranije nastupao za Ren.\nJedan problem zbog kojeg bi mogla da propadne “operacija Nejmar” navode se dosta loši odnosi klubova uključenih u pregovore.


07-07-2020 22:00 Srbija Društvo Video\nZa sada, samo na društvenim mrežama, pojavio se snimak samoorganizovanog odlaska studenata iz studentskog doma na Novom Beogradu, na protest ispred Skupštine grada.\nStudenti (Foto: Jutjub)\nNaime, već dva sata traje spontano okupljanje građana, koji su se obavestili o tome putem društvenih mreža, nezadovoljnih zbog uvođenja mera, kao što je policijski čas. Oni, na propisnim distancama, stoje u centru, zbog čega je stao i saobraćaj i uzvikuju parole proziv Vučića.\nProteste su najavili za sutra i neki opozicioni pokreti i stranke, kao i za petak kada bi trebalo da stupi na snagu policijski čas koji će trajati više od 60 sati.\nPročitajte OVDE sve o ovom protestu, pogledajte video.


ZVANIČNO OTVORENI 32. „DANI PIVA“ - Visit Zrenjanin\nPočetna strana - ZVANIČNO OTVORENI 32. „DANI PIVA“\nZVANIČNO OTVORENI 32. „DANI PIVA“\nNakon pozdravnih reči gradonačelnika Zrenjanina Čedomira Janjića, zdravice Prvoslava Zakovskog i vatrometa, u utorak 29. avgusta u 21h, Vanja Grbić, naš poznati odbojkaš proglasio je otvorenim tradicionalne 32. „Dane piva“.\nZatim su, pred više hiljada ljudi na binu izašle „Legende“, a nakon njih i Vlatko Stefanovski, nekadašnji frontmen makedonske grupe „Leb i sol“.\nRanije, tog dana, na Trgu slobode, kompanija GOMEX je u okviru ovogodišnjih Dana piva organizovala humanitarni Family Day.\nPriređena je prodajna izložba fotografija „Naša priča o prirodi“ Predraga Kostina i Danila Đekovića.\nPosetioci su imali priliku da se ošišaju i feniraju zahvaljujući majstorima frizerskog studia „Vasiljev“. Studio lepote „Professional Beauty“ ponudio je tehnike ulepšavanja, lakiranja noktiju i ukrašavanja lica, a caffe bar „Bašta Mala“ je promovisao zdrave napitke od voća i povrća. Sve navedene aktivnosti posetioci su mogli da plate po simboličnim cenama. Celokupan prihod namenjen je Fondaciji „Podrži život“.\nTreći put po redu održan je i Mini Soundlovers, dečiji karaoke festival. Na čelu stručnog žirija bila je Bojana Stamenov, naša džez i bluz pevačica i predstavnica Srbije na Eurosongu 2015. godine.\nPored nje, u sastavu žirija bio je i pevač Boris Petrović. Posetioci GOMEX Family Day-a imali su prilike da se druže sa maskotama Angry Birds, Ledenom kraljicom i muzičkom trupom UV Dance. Pred punom gradskom baštom, u 20 časova, sa svojim bendom nastupila je Maja Stamenković, izvodeći filmsku muziku.\nMeđunarodni festival folklora „Lala“, koji se već 15 godina održava u okviru „Dana Piva“, otvorio je pomoćnik gradonačelnika Duško Radišić i predsednik Kulturno-umetničkog društva „Pionir“ Radovan Moldovan.\nKao prvi nastupili su domaćini Kulturno-umetničko društvo „Pionir“ koje je izvelo „Banaćansko kolo“.\nTokom četiri dana održavanja festivala, na Trgu dr Zorana Đinđića predstavili su se folklorni ansambli iz Češke, Belorusije, Crne Gore, Rumunije i Srbije.


08 Oct 2015 Komentara (0)Premija / Premija osiguranja / Nadzor osiguranja / Životna osiuranja / Neživotna osiguranja / Tržište osiguranja / Osiguranje života / Osiguranje imovine /\nIzvor: NBS, TANJUG\nKako pokazuje Izveštaj za drugo tromesečje u sektoru osiguranja, koji je objavila Narodna banka Srbije, u strukturi premije učešće neživotnih osiguranja iznosilo je 78,7%, a učešće životnih osiguranja je 21,3%.\nRast učešća životnih osiguranja sa 20,4% u istom periodu prethodne godine na 21,3% u ovoj godini je posledica nominalnog rasta tih osiguranja dok premija neživotnih osiguranja u drugom kvartalu beleži rast od 14,5% u odnosu na isti period 2014. godine.\nPremija osiguranja od autoodgovornosti ostvarila je rast od 39,2%, dok su premija imovinskih osiguranja, premija osiguranja od posledica nezgode i premija osiguranja motornih vozila (kasko) zabeležile pad od 4,1%, odnosno 1,2% i 0,7%.\nOsiguranje od posledica nezgode koje, između ostalih, obuhvata i obavezna osiguranja kao što su osiguranje putnika u javnom saobraćaju i osiguranje zaposlenih od povreda na radu, profesionalnih oboljenja i oboljenja u vezi sa radom, u drugom tromesečju godine beleži učešće od 5%.\nAko se uporedi učešće premije dobrovoljnog zdravstvenog osiguranja uočava se njen blag rast sa 2,3% u drugom tromesečju 2014. godine na 2,4% u istom periodu ove godine.


Sutra pre podne veoma toplo i sunčano, posle podne umereno oblačno\nIzvor: NoviMagazin.rs, 10.Maj.2020, 13:04\nVreme u Srbiji sutra će biti veoma toplo, pre podne pretežno sunčano, a posle podne umereno oblačno, saopštio je Republički hidrometeorološki zavod (RHMZ).\nJutarnja temperatura biće od 12 do 17 stepeni, a najviša dnevna od 27 do 31 stepen Celzijusa.\nI u Beogradu će biti veoma toplo, pre podne pretežno sunčano, a posle podne umereno oblačno.\nJutarnja temperatura biće oko 17, a najviša >> Pročitaj celu vest na sajtu NoviMagazin.rs << dnevna oko 30 stepeni.\nU utorak sledi prolazno naoblačenje, mestimično sa slabom kišom ili lokalnim pljuskovima sa grmljavinom i pojačanim severozapadnim vetrom. U većini mesta osetno će pasti temperatura, za 5 do 10 stepeni, dok će se na jugu zemlje i dalje zadržati toplo vreme. Nakon toga biće promenljivo oblačno sa sunčanim periodima, a temperatura će do subote biti u postepenom rastu.\nBlic: Danas letnje vreme, temperatura do 31 stepen\nVreme u Srbiji sutra će biti veoma toplo, pre podne pretežno sunčano, a posle podne umereno oblačno, saopštio je Republički hidrometeorološki zavod (RHMZ).Duvaće slab i umeren, južni, jugoistočni vetar.Jutarnja temperatura biće od 12 do 17 stepeni, a najviša dnevna od 27 do 31 stepen Celzijusa.I...


Jul 22, 2020 Kaspersky, Lazarus, MATA\nIstraživači kompanije Kaspersky otkrili su seriju napada koji koriste napredni malverski okvir, zvani MATA, kako bi targetirali Windows, Linux i macOS operativne sisteme. Okvir se koristi od proleća 2018. godine i dovodi se u vezu sa grupom Lazarus – poznatom APT grupom iz Severne Koreje.\nMaliciozni setovi alata korišćeni za targetiranje mnoštva platformi predstavljaju retkost, s obzirom na to da od programera zahtevaju značajna ulaganja. Oni su uglavnom namenjeni za dugoročno korišćenje, što za rezultat ima povećani profit za aktera kroz mnoštvo napada sprovedenih kroz duži vremenski period. U slučajevima koje je otkrila kompanija Kaspersky, MATA okvir je mogao da targetira tri platforme – Windows, Linux i macOS – što ukazuje na to da su napadači planirali da ga iskoriste za višestruke svrhe. Okvir sadrži nekoliko komponenti, kao što su loader, orkestrator (koji nadgleda i koordiniše procese od trenutka kada je uređaj inficiran) i dodaci.\nPrema istraživačima kompanije Kaspersky, prvi pronađeni artefakti koji su dovedeni u vezu sa MATA okvirom korišćeni su u aprilu 2018. godine ili u nekom bliskom periodu. Od tada, akter koji stoji iza ovog naprednog malverskog okvira preduzeo je agresivan pristup radi infiltriranja u korporativne entitete širom sveta. Malver je korišćen za mnoštvo napada koji su za cilj imali krađu baza podataka korisnika i distribuciju ransomvera – softvera dizajniranog da blokira pristup kompjuterskom sistemu sve dok određena suma novca ne bude isplaćena.\nPrema telemetriji kompanije Kaspersky, žrtve koje je MATA okvir inficirao locirane su u Poljskoj, Nemačkoj, Turskoj, Koreji, Japanu i Indiji, što ukazuje na to da akter pretnje nije bio fokusiran na specifičnu teritoriju. Osim toga, Lazarus grupa je kompromitovala sisteme unutar različitih industrija, uključujući kompaniju za razvoj softvera, kompaniju koja se bavi e-trgovinom i internet provajdera.\nIstraživači kompanije Kaspersky uspeli su da povežu MATA sa Lazarus grupom, koja je poznata po svojim sofisticiranim operacijama i vezama sa Severnom Korejom, i po sajber špijunaži i finansijski motivisanim napadima. Brojni istraživači, uključujući i istraživače kompanije Kaspersky, prethodno su izvestili o ovoj grupi i njenom targetiranju banaka i ostalih velikih finansijskih preduzeća, uključujući ATMDtrack napad i AppleJeus kampanje. Poslednja serija napada ukazuje na to da akter nastavlja ovu vrstu aktivnosti.


U okviru andragoške prakse studenti posjetili DVV International\nU sklopu višegodišnje saradnje DVV International – Ureda za BiH i Filozofskog fakulteta Univerziteta u Sarajevu, studenti treće godine Odsjeka za pedagogiju su u okviru andragoške prakse danas boravili u posjeti DVV Internationalu.\nDVV Internationalu, kao stručnoj organizaciji koja podržava razvoj struktura i pojedinaca i nastoji osigurati samoodrživost sistema obrazovanja odraslih, andragoško usmjeravanje mladih osoba, studenata, je od velikog značaja. Direktor Ureda dr.sc. Emir Avdagić je tim povodom u svom obraćanju i razgovoru sa studentima govorio o stanju obrazovanja odraslih u BiH i regionu, ali i o globalnim i evropskim perspektivma razvoja obrazovanja odraslih. Studenti su imali priliku da se na primjerima iz prakse projektnog djelovanja u BiH bliže upoznaju s ciljevima, misijom i načinom rada DVV Internationala u našoj zemlji.\nU toku razgovora studenti su najveće interesovanje iskazali za mogućnosti daljeg usavršavanja na ovom polju, strateškim pravcima razvoja oblasti obrazovanja odraslih u BiH, te za pružanje stručne pomoći u izradi projektnih istraživačkih ideja u oblasti obrazovanja odraslih. Studentima su na kraju posjete uručeni promotivni pokloni i stručne andragoške publikacije, te ponuđena mogućnost korištenja bibliotečkog fonda DVV International - Ureda za BiH.\nStudenti su u okviru ovogodišnje posjete boravili u prostorijama “Centra za cjeloživotno učenje“ JU Centra za kulturu Kantona Sarajevo čijem je osnivanju DVV International u 2017. godini pružio značajnu stručnu i finansijsku podršku, nakon čega su imali priliku obići i prostorije DVV International Ureda za BiH i upoznati se sa članovima projektnog tima u BiH.


25/07Torino vs DebrecenUkupno pogodaka - iznad/ispodtip: Više 2.50\nU četvrtak su na programu mečevi kvalifikacija za Ligu Evrope, a ovog puta smo za vas izdvojili duel između Torina i Debrecena. Meč između ove dve ekipe je zakazan za 21 čas.\nFudbaleri Torina su igrali dosta dobro prošle sezone, ali nisu uspeli da se domognu kvalifikacija za Ligu Evrope pošto su zauzeli sedmo mesto na tabeli. Ipak, Milan je izbačen iz ovog takmičenja, pa su "bikovi" dočekali svoju šansu koju teško da će propustiti. Ono što nije dobra stvar po ekipu iz Torina je podatak da im je ovo prvi zvanični meč u sezoni, ali je sva prilika da ne bi trebalo da imaju previše problema protiv ekipe mađarskog Debrecena.\nKada se sve sabere i oduzme i Debrecen je imao dosta dobru sezonu iako na kraju nisu uspeli da osvoje trofej. Naime, ova ekipa je eliminisana u polufinalu Kupa, u kom su imali baš velike ambicije, dok su prvenstvo završili na trećem mestu što im je i omogućilo kvalifikacije za drugo po kvalitetu evropsko takmičenje. Ipak, za razliku od Torina, Debrecen je morao da igra i prvo kolo kvalifikacija u kom su bez dosta problema eliminisali albanski Kukeši pa je sigurno da u dosta dobrom raspoloženju putuju na gostovanje u Torino.\nNisu očekivali u Torinu da će biti u prilici da igraju kvalifikacije za Ligu Evrope ove godine, ali je sigurno da će učiniti sve da svoju priliku iskoristi. Sa druge strane, Debrecen igra sjajno u poslednje vreme, a poznati su po tome što se ne brane protiv zvučnijih ekipa, pa nam sve to može doneti jedan meč sa velikim brojem golova. Upravo zbog toga vam preporučujemo da probate sa igrom 3+ koju kladionica 10bet plaća sa kvotom 1.55.


Cene polovnjaka bez većih promena tokom vanrednog stanja\n5 Maj 2020 - 06:30 Domaće tržište Link\nEpidemija korona virusa i uvođenje vanrednog stanja nisu značajno uticali na cene polovnih automobila na srpskom tržištu, odnosno na prodavce da ih koriguju, pokazala je analiza sajta Polovniautomobili.com.\nAnaliza je obuvatila 117.000 jedinstvenih oglasa fizičkih lica i trgovaca, koliko ih je ukupno bilo na sajtu Polovni automobili u periodu od 16. marta, kad je uvedeno vanredno stanje, pa do 16. aprila.\nU periodu od 16. marta, pa do 16. aprila, na sajtu Polovni automobili bilo je oko 117.000 jedinstvenih oglasa, a cena je u proseku za 7% spuštena kod njih 15.923, odnosno kod 14% od ukupnog broja oglašenih vozila.\nU istom periodu kod 4.962 oglasa (4%) cena je povećana u proseku za 10 odsto.\nKada se to uporedi sa periodom pre uvođenja vanrednog stanja, od 14. februara do 15. marta, tada je kod 15 odsto oglasa cena naknadno spuštena i to u proseku za 6%, dok je kod 4 odsto oglasa iz tog perioda cena uvećana i to u proseku za 9%.\nOvi podaci pokazuju da novonastala situacija nije značajno uticala na prodavce da koriguju, odnosno da spuste ili povećaju cene svojih polovnih automobila.\nKakva su očekivanja kupaca\nSajt Polovniautomobili.com sproveo je u prvoj polovni aprila među svojim registrovanim korisnicima anketu o uticaju epidemije koronavirusa na tržište automobila.\nTakođe, samo 13,7% anketiranih navelo je da je definitivno odustalo od kupovine, dok je čak dve trećine reklo da je kupovinu odložilo i to:\n• 44% da je kupovinu odložilo dok sve ovo ne prođe\n• 22,1% da je kupovinu odložilo, ali da će ako se pojavi dobra prilika ipak kupiti automobil\nDa nisu odustali od kupovine automobila reklo je 19% anektiranih.\nIzvor: Polovniautomobili.com / B92.net


LDP i SDS ozvaničile politički savez- cilj pobeda na izborima\nBEOGRAD - Socijaldemokratska stranka i Liberalno demokratska partija ozvaničile su danas politički savez čiji je cilj pobeda na izborima i modernizacija Srbije i najavile da počinje akcija udruživanja opozicije.\nU taj savez pozvale su i Demokratsku stranku, Ligu socijaldemokrata Vojvodine i druge opozicione stranke i pojedince.\nCilj im je, kako je rečeno na tribini u Domu omladine u Beogradu, evropska orjentacija kao ključno opredeljenje zemlje, razgovor sa NATO, odgovori na pitanje Kosova i odnosa sa BiH, kao i očuvanje mira i stabilnosti i elementarnog reda u međusobnim odnosima u Srbiji.\nLideri SDS i LDP Boris Tadić i Čedomir Jovanović poručili su da savez nije borba za cenzus ili urota protiv Aleksandra Vučića, već odgovor na probleme na koje se ćuti i motivisanje građana Srbije koja je, navode, na samom začelju po ekonomskim pokazateljima u regionu.\nIstiču da nisu "Vučićeva opozicija", i dodaju da posle izbora ne bi ušli u vladu sa naprednjacima.\nOni su naveli da su razlike između njih postojale i da postoje, ali ne po fundamentalim pitanjima - Kosova, BiH, Evrope, Rusije.\nTadić je rekao da od danas počinje akcija udruživanja opozicije, podsetivši da SDS već ima koalicije sa Strankom zelenih, Zapadnom Srbijom i Narodnim pokretom, te da je njihov tradicionalni partner LSV Nenada Čanka, koji je takođe govorio na tribini.\n"To je kontura saveza, ali mi pozivamo i druge stranke, DS, grupe građana i pojedince", rekao je Tadić.\nOn je rekao da je ključna prednost saveza to što ljudi koji ga čine imaju najviše političkog iskustva.\nTadić je istakao da Srbija mora da zna gde su joj granice, te ocenio da će svaka politika koja vodi dalje od evroatlantskih integracija dovesti do neodrživih okolnosti.\nLider LDP ističe da Sbija ne može istovremeno biti i u Briselu i u Moskvi.\nJovanović je naveo da će novi politički savez izlaziti na izbore da bi pobedio, a na pitanje kako će prevazići razlike, odgovorio da one nikad nisu bile lične i da su sada njegovi i Tadićevi odgovori na fundamentalna pitanja u Srbiji "u pola dana i pola noći" identični.\nGovoreći o DS, Jovanović je rekao da lično ne želi da učestvuje u cepanju bilo koje stranke, da ne želi nikoga da moli, ali i dodaje da se DS ne može ignorisati, kao i da se ne može praviti "novi DOS" jer se vreme promenilo.\n"Pozvali smo DS na razgovore, ali ne možemo doveka da čekamo", rekao je Jovanović.\nPredsednik LSV Nenad Čanak je rekao da ne može još da odluči da li će LSV biti "sa ove strane ili ne", ali je ocenio da je njegova stranka uvek bila gde je trebalo.\n"Uvek sam bio za opoziciona okupljanja i tu ništa nije sporno", kazao je Čanak.\nOn je upitao oko čega će se opozicija ujediniti, navodeći da nema ništa od političkog saveza ako to budu samo priče o evropskom putu. Na pitanje da li bi posle izbora ušao u vladu sa aktuelnom vlašću, odgovorio je odrečno.\n« SNS se protivi legalizaciji istopolnih brakova Objavljen snimak pljačke pošte u Nišu (VIDEO) »


GMO uslov za Svetsku trgovinsku organizaciju\nUvođenje GMO hrane u slobodnu prodaju i proizvodnju nije uslov za ulazak u EU, ali jeste za ulazak u Svetsku trgovinsku organizaciju. Priprema se izmena zakona koji to reguliše.\nUvođenje genetski modifikovane hrane u slobodnu prodaju i proizvodnju nije uslov za ulazak u Evropsku uniju. Međutim, promet GMO hrane jeste uslov za ulazak Srbije u Svetsku trgovinsku organizaciju. Zbog toga Vlada priprema izmene zakona koji sada zabranjuje genetski modifikovanu hranu.\nProtivnici GMO hrane tvrde da je ona nezdrava, kao i da države koje je gaje mogu da izgube organsko seme i tako postanu ekonomski potčinjene multinacionalnim kompanijama.\nGMO hrana ušla je u Srbiju pre 13 godina i, mada nema zvaničnih dokaza da je štetna jer treba oko 30 godina za ispitivanje, širom sveta vode se kampanje protiv nje.\nBiljana Đorović, protivnica GMO hrane, kaže da sa manjom kontrolom prehrambenih proizvoda na tržište ulazi sve veća količina genetski modifikovane hrane.\n"Kontrola polja, veće količina genetski modifikovane hrane, kontrola naših njiva se ne obavlja i vidimo da se sve obavlja u znaku sprege lobista, između onoga što jeste korupcija i što jeste interes", objašnjava Đorovićeva.\nStručnjaci kažu da se ni u Evropi ne gleda blagonaklono na uzgoj i prodaju te vrste hrane\n"Osam zemalja članica Evropske unije, poslednja je bila Poljska čiji je parlament 28.januara ove godine doneo odluku da zabranjuje uzgoj genetski modifikovanih proizvoda, iako su gajili samo dve kulture: kukuruz i krompir za industrijske potrebe", objašnjava profesor Miladin Ševarlić, sa Poljoprivrednog fakulteta u Beogradu.\nMeđutim, ministar trgovine Rasim Ljajić kaže za B92 da je uslov za prijem u Svetsku trgovinsku organizaciju - slobodan promet genetski modifikovane hrane.\nAko članica te organizacije ne postanemo do kraja godine, sledeća šansa je za godinu dana.


Premijerka Srbije Ana Brnabić izjavila je da to što lideru pobedničke stranke Samoopredeljenje i kandidatu za premijera Kosova Aljbinu (Albin) Kurtiju nastavak dijaloga sa Beogradom nije jedan od prioriteta nije izenađenje, ali da jeste za žaljenje.\n„Mislim da je to neozbiljnost političkih elita u Prištini jer je dijalog jedini način da imamo neki dogovor o normalizaciji, a taj dogovor će značiti ekonomski prosperitet i napredak, sigurnost i stabilnost. Ne znam šta bi mogao da bude veći prioritet“, rekla je Brnabić u utorak, 16. februara, u Vladi Srbije.\nOna je navela da bi dogovor o normalizaciji odnosa trebalo da bude prioritet Prištini koja bez dijaloga i dogovora sa Beogradom „nema neku naročitu perspektivu“ s obzirom da, kako je rekla, više od polovine sveta nije priznalo Kosovo i da "ne mogu da pregovaraju o članstvu u EU" zato što pet članica EU ne priznaje Kosovo kao državu.\n„Mi smo tu za dijalog“, poručila je Brnabić na konferenciji za medije.\n„Nas prioritet je pravosuđe i zapošljavanje", naveo je Kurti dodajući da Srbija neće poštovati ni jedan sporazum ukoliko je Kosovo ekonomski slabo.\nU međuvremenu su predsednik Srbije Aleksandar Vučić i premijer Kosova Avdulah (Avdullah) Hoti 4. septembra 2020. u Beloj kući u Vašingtonu, u prisustvu tadašnjeg američkog predsednika Donalda Trampa, potpisali Sporazum o normalizaciji ekonomskih odnosa.


Nova strategija: Sporazum Srbije i Kosova do 2019, Srbija u EU 2025. - Sputnjik Srbija\n08:09 03.12.2017 Preuzmite kraći link\n„Koha“ navodi da je reč o optimističnom scenariju EK, po kojem će Srbija i Crna Gora biti članice Unije do 2025. godine, ali i da će pregovori o pridruživanju početi i sa drugim zemljama u regionu — Albanijom, BiH, Kosovom i Makedonijom.\n„Do 2019. godine Kosovo i Srbija će postići sveobuhvatnu normalizaciju odnosa u obliku pravno obavezujućeg sporazuma, koji je osnovni uslov za obe zemlje na putu evropskih integracija“, navodi se u tekstu.\nU tekstu piše i da će do 2019. BiH dobiti status zemlje-kandidata za članstvo, a Albanija sprovesti pet reformskih prioriteta, uključujući reformu pravosuđa.\nNavodi se i da će Makedonija postići opipljive reforme, ali i da će morati da reši spor sa Grčkom.\n„Na kraju ovog procesa, 2025. godine, sve zemlje u regionu će pokrenuti ili čak primeniti sveobuhvatne i ubedljive reforme u ključnim oblastima vladavine prava, regionalne saradnje i pomirenja“, piše prištinski dnevnik.\n„Blic“ navodi da je glavni urednik „Kohe“ Agron Bajrami ranije tokom dana na Tviteru napisao i da bi ovo trebalo da Srbiji otvori put ka EU, kojoj bi u tom slučaju pristupila 2025. godine.\n„Novi nacrt strategije Evropske komisije za proširenje Zapadnog Balkana predviđa da Kosovo i Srbija do kraja 2019. godine imaju pravno obavezujući sporazum, što će otvoriti put za pristupanje Srbije Uniji do 2025. godine, kao i jasan put evrointegracijama Kosova“, napisao je Bajrami.


EPS i Simens potpisali Ugovor o izgradnji trafostanice u Beogradu\nBeta\t 2. juna 2016. 12:35\nJavno preduzeće Elektroprivreda Srbije (EPS) i kompanija “Simens” Beograd potpisale su danas Ugovor o izgradnji trafostanice (TS) “Beograd 23 – Autokomanda”, vredne 7,7 miliona evra.\nUgovor o izgradnji te TS koja će obezbediti stabilno i pouzdano snabdevanje električnom energijom centralnog dela beogradske opštine Voždovac, potpisali su vršilac dužnosti direktora EPS-a Milorad Grčić i generalni direktor kompanije “Simens” Beograd Udo Ajhlinger.\nGrčić je nakon potpisivanja ugovora kazao da je izgradnja TS “Beograd 23 – Autokomanda” na koju se godinama čekalo, značajna ne samo za distributivni sistem već i za celokupnu infrastrukturu Beograda, jer se gradnjom takvih objekata stvaraju preduslovi za brži privredni razvoj prestonice i podiže kvalitet usluga za postojeće kupce.\n“Prioritet EPS-a je modernizacija sitema, unapredjenje efikasnosti i podizanje kvaliteta distributivnih usluga i zato svaki ugovor poput ovog i svaka investicija garantuje da je EPS rame uz rame sa regionalnim i evropskim kompanijama”, kazao je Grčić.\nPrema njegovim rečima nova trafostanica, važna je jer rasterećuje postojeću mrežu i osigurava stabilno snabdevanje dela Beograda gde ima dosta ambasada, stambenih blokova, dva velika fudbalska stadiona, železnička stanica Prokop, a stvara uslove i obezbedjuje energetsku stabilnost za realizaciju projekta “Beograd na vodi”.\nAjhlinger je kazao da “Simens” dugo godina uspešno saradjuje sa EPS-om na projektima koje doprinose povećanju pouzdanosti napajanja u Beogradu i boljem kvalitetu života gradjana.\n“Simens je ponosan što je deo vizije EPS-a da obezbedi pouzdani i modernii energetski sistem”, kazao je on.\nPrema njegovim rečima, “Simens” će EPS-u isporučiti visoko i srednje naponsku opremu, sistem za upravljanje i relejne zaštite koji su najsavremenija oprema poslednje generacije.


NOVINE U ZAKONIMA IZ OBLASTI REFORME JAVNE UPRAVE\nNarodna skupština Republike Srbije usvojila je Zakon o izmenama i dopunama Zakona o sistemu plata zaposlenih u javnom sektoru ("Sl. glasnik RS", br. 113/2017), kojim se menja matrica platnih grupa i platnih razreda, odnosno koeficijenata, uz zadržavanje predviđenog raspona 1:7,5.\nUsvojenim izmenama, kako je saopštilo Ministarstvo državne uprave i lokalne samouprave, omogućeno je izraženije vrednovanje poslova viših nivoa stručnosti u sistemu i veća mogućnost napredovanja najboljih zaposlenih.\nSmanjuje se i tzv. kompresija plata, odnosno mali raspon između operativnih radnih mesta koji zahtevaju visok nivo stručnosti i onih operativnih radnih mesta koji se odnose na obavljanje jednostavnih ili umereno složenih poslova, čime se odgovara na potrebu zadržavanja visoko stručnih kadrova u javnom sektoru.\nZakon propisuje da se Katalog radnih mesta za ona pravna lica koja su direktni ili indirektni korisnici budžeta sačinjava na osnovu akta Vlade, a za pravna lica koja nisu direktni ili indirektni korisnici budžeta, Katalog se sačinjava na osnovu akata o sistematizaciji tih pravnih lica.\nOsnovica za obračun plate pravnih lica koja nisu direktni ili indirektni korisnici budžeta utvrđivaće se opštim aktom pravnog lica u skladu sa masom sredstava opredeljenom za ove namene u finansijskim planovima ovih pravnih lica, a najviše do visine republičke osnovice.\nRokovi za početak primene posebnih zakona pomeraju se na 1. januar 2019. godine, kaže se u saopštenju.\nNarodna skupština usvojila je i Zakon o platama službenika i nameštenika u organima autonomne pokrajine i jedinice lokalne samouprave ("Sl. glasnik RS", br. 113/2017), kojim se uređuje plata, uvećana plata, naknada plate, troškova i druga primanja službenika i nameštenika u organima AP i JLS u skladu sa Zakonom o sistemu plata zaposlenih u javnom sektoru ("Sl. glasnik RS", br. 18/2016 i 108/2016).\nZakonom se utvrđuju koeficijenti zvanja i položaja, napredovanje službenika i uvećanje plata po ovom osnovu, kao i druga uvećanja plata. Zakon sadrži odredbu o budžetskom ograničenju kojom se obezbeđuje da se u postupku utvrđivanja osnovice za obračun plate ista usklađuje sa masom sredstava za plate u budžetu AP i JLS u okvirima postavljenog budžetskog ograničenja.\nZakon predviđa postepeni prelazak na nov sistem plata kroz institut privremenog zadržavanja zatečene plate, primena zakona počinje 1. januara 2019. godine, izuzev odredbi o napredovanju koje se primenjuju od 1. januara 2020. godine.\nNarodna skupština je usvojila i Zakon o zaposlenima u javnim službama ("Sl. glasnik RS", br. 113/2017) kojim se uvode instrumenti za uspostavljanje funkcije upravljanja ljudskim resursima u javnim službama i prepoznaje se specifičnost položaja ustanova RS, AP ili JLS u odnosu na Zakon o radu ("Sl. glasnik RS", br. 24/2005, 61/2005, 54/2009, 32/2013, 75/2014 i 13/2017 - odluka US) koji položaj zaposlenih posmatra prema poslodavcu kod kojeg je zaposleni trenutno u radnom odnosu.\nZakonom se ostavlja pravo posebnim zakonima u pojedinim oblastima (Zakon o visokom obrazovanju, o osnovama sistema vaspitanja i obrazovanja, o kulturi i sl) da posebnosti urede drugačije.\nZakon uređuje plate, naknade plate, naknade troškova i druga primanja u skladu sa Zakonom o sistemu plata zaposlenih u javnom sektoru, a njegova primena takođe počinje od 1. januara 2019. godine.\nMinistar državne uprave i lokalne samouprave Branko Ružić rekao je da je namera da se svi zaposleni podvedu u jedinstveni, pravičan status, da se ne bi događalo da neko ko ima identičnu stručnu spremu i radi manje ima veća primanja.\n"Dakle, to je namera, sistemski pristup i naravno da će se odnositi na sve u javnoj upravi", jasan je ministar.\nNarodna skupština je usvojila i Zakon o izmenama i dopunama Zakona o zaposlenima u autonomnim pokrajinama i jedinicama lokalne samouprave ("Sl. glasnik RS", br. 113/2017), kojim se s jedne strane, vrši usklađivanje organizacionih aspekata stručnog usavršavanja zaposlenih u jedinicama lokalne samouprave sa odredbama Zakona o Nacionalnoj akademiji za javnu upravu ("Sl. glasnik RS", br. 94/2017) koji je donet oktobra ove godine.\nS druge strane, materijalni elementi na kojima se stručno usavršavanje zaposlenih u jedinicama lokalne samouprave zasniva, unapređuju se u skladu sa strateškim ciljevima i principima zajedničkim za sve subjekte u sistemu javne uprave.\nOcena je da će unapređena rešenja konačno doprineti aktivnom uključivanju zaposlenih u JLS u organizovani proces kontinuiranog stručnog usavršavanja u javnoj upravi, kao polazne osnove da se akcionim učenjem obezbedi kompetentnost kadrovskih kapaciteta na ovom nivou vlasti za obavljanje redovnih poslova i zadataka, ali i za sprovođenje ukupnih reformskih procesa.\nIstovremeno, ovim izmenama i dopunama Zakona uspostavlja se odnos i kontinuitet sa dosadašnjim aktivnostima i dostignućima u oblasti stručnog usavršavanja zaposlenih u jedinicama lokalne samouprave na kojima je Ministarstvo državne uprave i lokalne samouprave intenzivno radilo proteklih godinu i po dana, od donošenja Zakona o zaposlenima u autonomnim pokrajinama i jedinicama lokalne samouprave ("Sl. glasnik RS", br. 21/2016), navedeno je u saopštenju.\nIzvor: Vebsajt RTV, 17.12.2017.


EU razmišlja o svojim vojnim snagama\nOdbrambeni zvaničnici zemalja članica Evropske unije na sastanku u Briselu (arhivski snimak)\nEvropskim liderima nije se dopao komentar američkog predsednika Donalda Trampa da je NATO “zastarela” institucija. Alijansa je temelj evropske bezbednosti od kraja Drugog svetskog rata – ali neki lideri Evropske unije ističu da Evropa sada mora da preuzme odgovornost za svoju odbranu. Stari kontinent mogao bi da se suoči da ogromnim vojnim deficitom bez podrške Sjedinjenih Država.\nNemačka vojska se priprema za razmeštanje svojih trupa u Litvaniji, u sklopu pojačanja NATO snaga u baltičkim zemljama i Poljskoj, gde je predviđeno stacioniranje 4.000 vojnika. Cilj tog poteza je da se pruže uveravanja državama na prvoj liniji fronta. Međutim nedavna opaska američkog predsednika Donalda Trampa tokom jednog intervjua da je NATO “zastareo”, potresla je evropske saveznice.\n“Uz krize koje smo imali prošle godine - Ukrajina, Sirija, Južno kinesko more, Severna Koreja itd. - sada se u transatlantskom prostoru pojavila skoro pa panika. Da li je NATO zastareo ili ne? Da li je Evropska unija nešto što Sjedinjene Države mogu ili bi trebalo da ignorišu, ili je EU najvažniji američki partner?”, kaže Volfgang Išinger, predsedavajući bezbednosne konferencije u Minhenu.\nNemačka kancelarka Angela Merkel odgovorila je rekavši da je sudbina Evrope sada u njenim sopstvenim rukama. Međutim biće potrebna dramatična promena evropske politike kako bi se nadoknadio bilo kakav prekid savezništva sa Sjedinjenim Državama.\n“Iako postoji dosta priče o bližoj saradnji unutar Evropske unije, jednostavno ne postoji zamena za američku vojnu moć. Oko 75 odsto svih vojnih resursa u NATO-u pripadaju Sjedinjenim Državama”, ističe Džonatan Ijal iz Instituta za Ujedinjene kraljevske službe.\nNemačka i još nekoliko evropskih NATO saveznica na odbranu trenutno troše daleko manje od 2 procenta BDP-a, na šta su se obavezali 2014.\n“Postoje obećanja u Nemačkoj da će se povećati odbrambena potrošnja, ali još smo daleko od toga – pogotovo što se ove godine održavaju izbori u Nemačkoj. I ostaćemo daleko od toga – od svake šanse za značajno povećanje odbrambenih troškova”, ocjenjuje Ijal.\nVodeće NATO članice među kojima su Francuska, Nemačka, Španija i Italija žele bližu vojnu i obaveštajnu saradnju u EU, što podržava i Brisel.\n“Pod jedan, to znači da će Evroplljani početi ozbiljnije da shvataju svoju bezbednost. Mi smo to započeli mnogo pre referenduma u Velikoj Britaniji, mnogo pre američkih izbora, jer bezbednost je za Evropljane prioritet”, kazala je visoka predstavnica Evropske unije za spoljnu politiku Federika Mogerini.\nVelika Britanija blokirala je pokušaje za formiranje evropske vojne alijanse – iz straha da bi mogla da umanji važnost NATO-a. Ali imajući u vidu da će Velika Britanija napustiti evropski blok u narednih nekoliko godina, ideja o vojsci Evropske unije mogla bi ponovo da postane popularna.


bilateralni odnosi - Sputnjik Srbija\n01:46 18 Maj 2021\nSAD: Predstojeći susret Lavrova i Blinkena – pokušaj da se odnosi stabilizuju\nPredstojeći susret američkog državnog sekretara Entonija Blinkena i ruskog šefa diplomatije Sergeja Lavrova predstavlja pokušaj da se bilateralni odnosi Moskve i Vašingtona izvedu na stabilniji i predvidiviji put, izjavio je neimenovano predstavnik američkog Stejt departmenta.\nLavrov: Otvoreni smo za dijalog sa SAD, ali ne računamo na neke bitne promene\nRusija ne računa na neke bitne promene u bilateralnim odnosima sa Amerikom posle dolaska na vlast predsednika Džozefa Bajdena i njegove administracije, ali Moskva je i dalje otvorena za dijalog sa Vašingtonom na bazi uzajamnog poštovanja, rekao je šef ruske diplomatije Sergej Lavrov.\nSavetnik Trampa: Rusi su naši saveznici iz rata — želimo dobre odnose\nSAD su zainteresovane da sa Rusijom uspostave dobre odnose, budući da je upravo Rusija bila saveznik Amerike u Drugom svetskom ratu, izjavio je savetnik američkog predsednika za nacionalnu bezbednost Robert O'Brajan.\nFrancuski ambasador: 40 godina sam sanjao o tome da radim u Rusiji\nNovi ambasador Francuske u Rusiji Pjer Levi priznao je da je 40 godina sanjao o tome da radi u Rusiji.\nŠta očekuje Amerika od novog ruskog premijera\nKomentarišući raspuštanje Vlade Rusije, portparolka Stejt departmenta SAD Morgan Ortagus je izjavila da Vašington pomno prati sva dešavanjima u Moskvi i da se nada da će to dovesti do promene u spoljnoj politici Rusije.\nAmeričko-ruski odnosi došli su do opasne granice, kada postaje sve teže sprečiti potencijalne konflikte, tako da je za dve zemlje neophodno da uspostave kanale za komunikaciju, smatra potpredsednik vašingtonskog Centra za nacionalni interes, bivši glavni analitičar CIA za Rusiju Džordž Bibi.\nAbe i Putin: Ozbiljan pomak u rusko-japanskim odnosima\nPredsednik Rusije Vladimir Putin i premijer Japana Šinzo Abe konstatovali su ozbiljan pomak kada je reč o razvoju bilateralnih odnosa u mnogim pravcima.\nRusija: Oslobođenje Višinskog — povod za oporavak rusko-ukrajinskih odnosa\nOmbudsman u Rusiji Tatjana Moskaljkova izjavila je da bi oslobođenje rukovodioca portala „RIA Novosti Ukrajina“ Kirila Višinskog mogao da bude povod za oporavak rusko-ukrajinskih bilateralnih odnosa.\nMoguć sastanak Putina i Trampa, poboljšanje odnosa — gotovo nemoguće\nPredstojeći samit G20 dobio je sasvim novu dimenziju nakon izjave Donalda Trampa da tom prilikom želi da se sastane sa Vladimirom Putinom. Iako je još uvek nepoznato da li će do tog susreta uopšte i doći, analitičari su saglasni da je izuzetno mala verovatnoća da bi ovaj sastanak mogao biti prekretnica u odnosima između Rusije i SAD.\nTrampova savetnica u Moskvi razgovarala sa najvišim političkim vrhom\nSavetnica američkog predsednika Fiona Hil boravila je u Moskvi gde se sastala sa visokim ruskim političkim zvaničnicima i tom prilikom je razgovarala o bilateralnim odnosima i situaciji u Siriji i Venecueli, izjavio je portparol Kremlja Dmitrij Peskov.\nPeskov odgovorio na Trampovu poruku Rusiji da napusti Venecuelu\nSjedinjene Američke Države su prisutne u mnogim delovima sveta i niko im ne ukazuje gde treba ili ne treba da budu, tako da i Rusija računa na poštovanje svog prava na izgradnju bilateralnih odnosa s drugim zemljama, rekao je portparol ruskog predsednika Dmitrij Peskov, povodom izjave Donalda Trampa da Rusija mora da napusti Venecuelu.\nGreška u prevodu koja je dovela do novog Hladnog rata\nPre tačno deset godina održan je susret ruskog ministra spoljnih poslova Sergeja Lavrova i tadašnje državne sekretarke SAD Hilari Klinton kada su pritisli čuveno „crveno dugme“, čime su zvanično, umesto početka nuklearnog rata koji to dugme simbolično predstavlja, „resetovali“ bilateralne odnose i ozvaničili prijateljstvo Rusije i SAD.\nRusija: Nadamo se uspostavljanju dobrih odnosa sa Britanijom\nDirektor ruske Spoljne obaveštajne službe Sergej Nariškin izjavio je da se nada da će odnosi između Rusije i Velike Britanije biti uspostavljeni i to na dobroj osnovi.\nTramp se požalio: Kritikuju me da sam mekan prema Rusiji\nAmerički predsednik Donald Tramp požalio se da ga „lažni mediji“ nepravedno kritikuju da je premekan u odnosima sa Rusijom i Severnom Korejom.\nNovi nivo: Šta donosi susret prvih bezbednjaka Rusije i Amerike posle četiri decenije\nU Ženevi su u toku rusko-američki pregovori i to na nivou maksimalno bliskom predsedničkom — sastaće se savetnik američkog predsednika za nacionalnu bezbednost Džon Bolton i sekretar Saveta bezbednosti Ruske Federacije Nikolaj Patrušev. Sem dnevnog reda, šta nam govori to što se upravo ta dva političara sastaju?\nUsred diplomatskih tenzija Rusije i Grčke, Lavrov poslao važnu poruku\nŠef ruske diplomatije Sergej Lavrov izjavio je da narode Rusije i Grčke objedinjuju civilizovani, duhovni i kulturni koreni, a mnogovekovno prijateljstvo i simpatije čine čvrstu osnovu za povećanje saradnje u različitim oblastima.\nZlo se budi: Amerika primorava Tursku da traži nove saveznike\nTurski predsednik Redžep Tajip Erdogan upozorio je na to da bi jednostrane mere Vašingtona mogle da primoraju Tursku da potraži nove prijatelje i saveznike.


IAN tokom pandemije – pomoć za najugroženije korisnike – Međunarodna mreža pomoći IAN | International Aid Network\nPočetna Aktuelnosti IAN tokom pandemije – pomoć za najugroženije korisnike\nIAN tokom pandemije – pomoć za najugroženije korisnike\nObjavljeno pre 6. aprila 2020.\nCovid 19 i uvođenje vanrednog stanja u Srbiji, primorao je organizaciju IAN da se prilagodi novonastaloj situaciji. Brinući o sigurnosti i zdravlju svih građana Srbije, o zdravlju svojih korisnika, volontera, zaposlenih i stručnih saradnika, IAN je nastavio da pruža usluge kroz različite online mogućnosti (telefonske veze, e-mail, Skype, Zoom, Viber, WhatsApp, delivery servisa). Svim sredstvima ističemo važnost pružanja neophodnih usluga mentalnog zdravlja i psihosocijalne podrške.\nSve vreme smo ostali u bliskom kontaktu sa svojim korisnicima i nastavili smo sa pružanjem psihološke, psihijatrijske i psihosocijalne podrške korisnicima, kao i komunikacijom sa relevantnim institucijama I partnerima.\nSa čime se susrećemo sada na terenu?\nVanredno stanje i policijski čas, direktno je povećao potrebu korisnika za osnovnim životnim namirnicama, sredstvima za higijenu, kao i lekovima. Većina naših korisnika žive na ivici siromaštva, preživljavajući zahvaljući povremenim poslovima, skupljanju sekundarnih sirovina i socijalnoj pomoći. Očekivano ljudi ostaju bez posla, a na prvom mestu su oni koji rade povremene poslove. Uvođenje policijskog časa onemogućilo je sakupljanje sekundarnih sirovina. Centri za socijalni rad, Crveni krst, javne kuhinje, takođe su morali da prilagode svoj rad trenutnoj situaciji. Oni se suočavaju sa strahovitim porastom broja ljudi kojima su neophodne njihove usluge, naročito u većim gradovima. Prinuđeni su da prave liste čekanja i na taj način ostave mnogobrojne klijente bespomoćne u ovoj već dovoljno teškoj situaciji.\nŠta čini IAN?\nČim smo uvideli teškoće sa kojima se susreću naši korinici, IAN je doneo odluku o preusmeravanju odredjenih sredstava sa kojima raspolaže, i tako omogućio nabavku neophodnih paketa hrane i higijene za svoje najugroženije korisnike, naročito porodice sa mnogobrojnim članovima. Paketi pomoći su već dostavljeni jednoj porodici povratnika po sporazumu o readmisiji, koja nema nikakav izvor prihoda niti su korisnici socijalne pomoći. Porodica ima devetnaest članova od kojih je samo pet punoletno, uključujući u taj broj i mladića od 18 godina. Ostalih 15 članova porodice su maloletna deca, većinom između 2 i 5 godina starosti, a među njima su i tri bebe – novorođenče, beba od dva i beba od četiri meseca.\nIAN je obezbedio pakete pomoći u hrani i sredstvima za higijenu, koje će isporučiti u narednim danima za još sedam porodica. To su sve mnogočlane porodice sa velikim brojem maloletne dece, uključujući i nekoliko samohranih majki, bez ikakvog izvora prihoda.\nZahvaljujemo se našim donatorima koji za ovakve akcije uvek imaju razumevanja i nadamo se da će i ostali prepoznati ovu inicijativu kao hitnu i neophodnu akciju tokom trajanja Covid 19 pandemije i podržati IAN u pružanju ove podrške do kraja vanrednog stanja u Srbiji.\nPrethodni članak Besplatna psihološka podrška\nSledeći članak In memoriam – Radoslav Ćebić (1972-2020)


VIVA LA DIVA - Queerovisia : Nadlanu.com\nObjavljeno 15. maj 2013. / 13:21:01\nOtvoreno je pitanje ko tačno čini evrovizijsku publiku. Ako je to zaista gej događaj, onda pobeda hard rok grupe Lordi iz Finske 2006. ostaje potpuno neobjašnjiva i često se pripisuje\ntinejdžerskim sms glasovima.\nSlično tome, neuspeh danske pesme Drama Queen da se plasira u finale 2007, ukazuje na zaključak da je Evrovizija daleko od gej događaja. Ona je, u suštini, panevropska kulturna manifestacija koju prate najrazličitiji društveni slojevi, ljudi oba pola, različitog nivoa obrazovanja i starosti. Jedan od drugih pokazatelja koji ne idu u prilog “gej” tezi jeste taj da se prethodnih godina pokazalo nemogućim predvideti pobednika: očigledno je da veliki fanovi koji pune dvoranu finalne večeri nisu ti koji glasaju već je to mnogo širi sloj ljudi. Istovremeno, kladionice u mnogim zemljama, posebno u Ujedinjenom Kraljevstvu, rado primaju opklade na mogućeg pobednika, čak i internetom, i njihovi prihodi zavise od velike baze mogućih “kockara”.\nKonačni činilac u prilog “ne gej” tezi jeste postojanje samih dijaspora. Dok se 12 poena Ujedinjenog Kraljevstva Turskoj iz 2007. možda mogu objasniti gej teorijom (zgodan pevač i ritmična pesmica), raniji poeni dodeljeni Turskoj svakako ne mogu.\nIpak, istina je da je među najvećim evrovizijskim fanovima veliki deo homoseksualaca i sociološko objašnjenje ove pojave vodi do teze o potrebi za zajednicom i urođene ljudske potrebe da se u nešto veruje i da se bori za sopstvena uverenja.\nNakon propasti komunističkih država i uzdizanja kapitalizma, pojedinac je u najvećoj meri ostao prepušten samom sebi, da se o sebi stara širom nekada podeljenog kontinenta. Većina stanovništtva od Irske pa do Turske ima ogromne dugove u obliku raznih kredita, dok se njihova vera u moć države da ih “zaštiti” poljuljala ili zbog traumatičnog prelaska na tržišnu ekonomiju u središnjoj i istočnoj Evropi, ili zbog neuspeha države da ih zaštiti od terorizma u zemljama poput Ujedinjenog Kraljevstva i Španije, ili zbog nepopularnih izmena u sistemima socijalne zaštite skandinavskih zemalja. Ovo je dovelo do porasta individualizma kod ljudi koji inače osećaju prirodnu potrebu za zajedništvom.\nStrejt muškarci ovakav oblik zajedništva traže u najrazličitijim oblicima širom Evrope. U nekim zemljama se zajednička upotreba droga i alkohola vidi kao rešenje; u nekima je sport lek; u nekim retkim slučajevima porodične veze još uvek zadržavaju taj aspekt zajedništva. U svakom slučaju, izvesnost braka i kontinuiteta strejt muškarcima pruža mogućnost da obrazuju makar jednu iluziju zajedništva u svetu u kome su društvene veze pokidane. Gej muškarci, međutim, nemaju takav izlaz, dok ih njihova sklonost ka istom polu često (mada ne uvek) odvlači od sporta kao sredstva individualnog izraza. Evrovizija je plodno tle za gej muškarce sa svojom kombinacijom nostalgije, usredsređenosti na modu i svojom očiglednom sklonošću ka pop muzici koja će verovatnije privuću gej publiku u poređenju sa rep, tehno ili rok muzikom.\nPovrh toga, međunarodni karakter čitavog događaja daje aromu čitavom događaju za gej publiku koja će višak svojih prihoda utrošiti na putovanja u poređenju sa strejt muškarcima koji imaju drugačije finansijske prioritete. Tendencija da se podrži “omiljena” melodija gej muškarcu takođe pruža osećaj vere u nešto, pa makar to nešto bilo i tako banalno kao što je pesma. Uspon interneta je, dalje, gej muškarcima pružio velike mogućnosti pronalaženja istomišljenika, i Evrovizija se tako razvila kao zajednički teren na kome gej muškarci pronalaze “osećaj zajedništva” koji im je toliko potreban a nedostaje im. Stvaranje individualnih fan klubova u svakoj zemlji učesnici i održavanje dodatnih, Evroviziji sličnih događaja, omogućavaju gej muškarcima dalju socijalizaciju i pruža im priliku da svoj duh zajedništva kroz takmičenje prodube u osećaj pripadanja i utehe. Za neke od tih muškaraca Evrovizija predstavlja žižnu tačku njihovih, potpuno izolovanih egzistencija, u društvima u kojima ni na koji drugi način ne mogu ispoljiti svoju homoseksualnost.\nSrećom po Evroviziju, gej lobi je delimično odgovoran za učestvovanje “stare Evrope” u kojoj je opšte zanimanje za ovo takmičenje izbledelo. Zemlje poput Holandije neprestano ponavljaju da će se povući sa takmičenja, ali učestvuju još uvek, verovatno računajući na značajnu fan bazu koju prevashodno sačinjavaju homoseksualci. Međutim, u središnjoj a posebno istočnoj Evropi, bilo bi zanimljivo ispitati stepen do kojeg gej publika preovlađuje kada je Evrovizija u pitanju. Čini se da se ona u tim zemljama doživljava, pre svega, kao “besplatna” impresivna zabava za celu porodicu, posebno u mnogim marginalizovanim i malim zajednicama u kojima, zbog komunističke izolacije, muzički ukus zaostaje za trendovima zapadne Evrope.\nDok je šezdesetih i sedamdesetih godina prošlog veka srednja i viša klasa bila ta koja je posedovala televizore, univerzalno širenje medija navodi na zaključak da Evrovizija danas dopire do daleko većeg postotka stanovništva. Kada je Grčka pobedila 2006. godine, gledanost je iznosila neverovatnih 94% za vreme pobedničkog izvođenja pesme My Number One, što je rekord grčke televizije koji je nadmašio i svečanost otvaranja Olimpijskih igara u Atini. Sasvim izvesno, ovo se ne može pripisati samo homoseksualcima.


Nož u leđa Sparsima, seli se u redove najvećeg rivala?! - Sportske.net\nNož u leđa Sparsima, seli se u redove najvećeg rivala?!\nOtvorila se opcija, videćemo da li je sam fudbaler spreman da izda "Pevce".\nPL - Ne pomaže ni Lukina "lepotica", Siti nosi bodove iz Londona!"Novi Ronaldo" stiže u Mančester?"Novi Ronaldo" stiže u Mančester?Kakav peh za Gvardiolu, Brazilac povređen!"Neprijatelji Srba" sude revanše u Barseloni i Torinu\nKako prenose engleski mediji, pojavila se mogućnost da Arsenal angažuje defanzivca Totenhema Tobija Aldervejrelda.\n"Tobdžije" imaju velikih problema sa zadnjom linijom, a nemaju ni puno novca, pa smatraju da bi iskusni Belgijanac bio idealno rešenje.\nAldervejreld ima još godinu dana ugovora sa "Pevcima" i otpusnu klauzulu od 25 milion funti (oko 29 miliona evra), pa su na "Emirejtsu" postali svesni da bi bio idealno rešenje.\nIpak, nema sumnje da bi veliku prašinu podigao ovaj transfer, Totenhem i Arsenal su veliki rivali, gaje jedno od najvećih rivalstava u Engleskoj, pa bi prelazak reprezentativca Belgije u komšiluk sasvim sigurno napravio pravi zemljotres u Severnom Londonu.\nVidećemo da li je za tako nešto spreman, ali Arsenal će imati i paklenu konkurenciju, kako bi "jeftinog" Aldervejrelda u svojim redovima rado videli i Mančester junajted i Siti, a jasno je kao dan da bi Belgijancu daleko pametnije bilo da se preseli u Mančester nego u redove velikog gradskog rivala.


Radmanović: U BiH se mora ubrzanije raditi na putu ka EU - Glas Srpske\nRadmanović: U BiH se mora ubrzanije raditi na putu ka EU\nSrna 10.07.2020 15:33\nSARAJEVO - Predsjedavajući Predstavničkog doma Parlamentarne skupštine BiH Nebojša Radmanović izjavio je Srni da domaće institucije treba brže da ispunjavaju obaveze BiH na putu ka Evropskoj uniji /EU/.\nOn je rekao da su se specijalni predstavnik EU Johan Satler i ambasadori zemalja Kvinte na sastanku u srijedu, 8. jula, ponašali kao neko ko hoće da pomogne, a ne kao neko ko hoće da naređuje, što se dešavalo u BiH u nekom ranijem periodu.\n"Dobili smo pohvale za dogovor o budžetu i rokovima koji su dati na sastanku koji smo imali u Istočnom Sarajevu - da budžet bude usvojen do 21. ovog mjeseca, mada ja smatram da smo trebali biti u fazi priprema budžeta za narednu godinu. No dobro je da budžet bude usavojen", rekao je Radmanović.\nOn je istakao da je na tom sastanku bilo govora i o narednim zadacima koji se tiču puta BiH prema EU.\n"Predstavnici EU pohvalili su formiranje Odbora za saradnju parlamenta BiH sa Evropskim parlamentom. To je važna stvar do koje smo takođe teško došli. Taj odbor će vjerovatno početi da radi na domaćem planu iduće sedmice, a onda će planirati saradnju sa Evropskim parlamentom", najavio je Radmanović.\nOn je dodao da je tokom susreta razgovarano i o problemu terorizma.\n"Taj razgovor nismo doveli do kraja niti je na takvom sastanku moguće tu temu dovesti do kraja. I mi i međunarodni zvaničnici smo ukazivali na takvu opasnost, na neriješena migrantska pitanja o kojima nismo ozbiljno razgovarali jer ona nisu u Evropskoj agendi", rekao je Radmanović i ocijenio da je to bio dobar sastanak.\nNa konstataciju Srne da je jedan od zadataka koje BiH treba da ispuni i usvajanje Revidirane strategije za procesuiranje predmeta ratnih zločina, koja već dvije godine čeka na usvajanje, jer se iako pripremljena i usaglašena uporno "skida" sa sjednica Savjeta ministara i u prošlom i u ovom sazivu potezima ministara iz SDA, Semihe Borovac i Bisere Turković, Radmanović je rekao da je odranije poznato zbog čega bošnjačka strana nije dozvolila da taj dokument bude usvojen.\n"Činjenica je da mi ni nakon 25 godina nismo u stanju da se dogovorimo o tome kako procesuirati ratne zločine i da smo svi nezadovoljni. Svaka strana misli da je oštećena i po suđenjima i onome što nije presuđeno za njihove žrtve. Mora postojati relevantni dogovor između predstavnika konstitutivnih naroda kako se u budućnosti ponašati kada je riječ i o zločinima i o pomirenju, koje nismo postigli", tvrdi Radmanović.\nGovoreći o dogovoru da ove godine lokalni izbori budu održani i u Mostaru, nakon 12 godina pauze, Radmanović je rekao da je SNSD "pomogao" u oba doma parlamenta BiH da budu usvojene izmjene Izbornog zakona kako bi i ovaj grad "konačno ušao u demokratske izborne procese kao i ostali dijelovi BiH".\n"Smatra, da je to dobro. Problemi koji mogu nastati nakon toga nešto su sasvim drugo. O tome već govore neki političari iako nisu potpuno ušli u srž izmjena. U ovoj fazi je bitno da smo došli do izmjena Izbornog zakona koji garantuju izbore u Mostaru. Da li ćemo uspjeti da ih održimo zajedno sa ovim lokalnim ili mjesec dana nakon toga, vidjećemo", rekao je Radmanović.\nZamjenik predsjedavajućeg Kluba HDZ-a BiH u Predstavničkom domu Parlamentarne skupštine BiH Predrag Kožul rekao je Srni da su Satler i ambasadori zemalja Kvinte na sastanku dobronamjerno ukazali na potrebu ispunjavanja 14 prioriteta Evropske komisije koji se tiču BiH.\n"Sastanak je održan u optimističnoj atmosferi zbog aktuelnih događanja koja se tiču usvajanja Izbornog zakona u vezi Grada Mostara i izvjesnog usvajanja budžeta institucija BiH. Te dvije stvari otklanjaju sve spekulacije oko budućih lokalnih izbora. Postavljeni su neki ambiciozni rokovi", rekao je Kožul i dodao da su i zvaničnici iz BiH upozorili da se u svemu moraju ispoštovati i proceduralni koraci.\nKožul je istakao da je na sastanku postojao "opšti konsenzus da se svi prioriteti stave na dnevni red parlamenta i da se dinamika ispunjavanja prioriteta ubrza, ukoliko je moguće".\nZamjenik predsjedavajućeg Doma naroda parlamenta BiH Bakir Izetbegović rekao je da je na sastanku bilo riječi o 14 evropskih prioriteta i da međunarodni predstavnici traže da se u BiH brže provode reforme.\n"Ono što ja očekujem kada je riječ o 14 prioriteta jeste aktivniji pristup Savjeta ministara. Dom naroda je na kraju proceduralnog puta i očekujem da Savjet ministara i Predstavnički dom ubrzanije rade, da se sustiže zastoj koji traje već dvije godine", rekao je Izetbegović i dodao da se očekuje od Savjeta ministara da brže predlaže zakone i strategije.\nAustrija: Razbijena kriminalna grupa koja je organizovala lažne brakove za državljane BiH i Srbije\nBiH potpisala prvi ugovor o nabavci vakcina protiv virusa korona\nU FBiH troje preminulih od korone, još 194 zaraženo\nVirusom korona zaraženo 211 djece i mladih\nČetvrt vijeka od odbrane zapadnih granica od hrvatske agresije: Pobjeda koja je sačuvala Srpsku


Kolumne & novosti: Nepodnošljiv smrad u Beogradu: Deca ušla u kuću jer se guše\nNeprijatan miris koji podseća na stajsko đubrivo širi se Novim Beogradom i Zemunom, žale se čitaoci Nova.rs, ali i korisnici društvenih mreža.\n“Ne znam kako je u drugim delovima grada, ali ceo Novi Beograd smrdi na balegu, nepodnošljivo je! Sve smo prozore zatvorili, deca bila napolju i ušla sad u kuću jer se guše. Ne znam šta je ovo?”, kaže čitateljka Maja sa Novog Beograda.\n“Nerealno smrdi Novi Beograd”, napisao je jedan korisnik Tvitera.\nKako javlja čitalac koji živi na Staroj Bežaniji i ovom delu grada osetio se neprijatan miris, koji kako kaže, “podseća na kanalizaciju”.\nDa ovaj problem nije prisutan samo na Novom Beogradu, tvrdi i naša čitateljka iz Zemuna, koja se sa ovim problemom suočava već mesec dana.\n“Već mesec dana Gornji grad-Zemun kao i Donji grad-zemun smrde na fekalije, miris je toliko jak da nema čovek gde da se skloni da diše, čak i u stanovima je počelo da smrdi kad otvorite prozore. Nadležni se ne oglašavaju”, piše naša čitateljka.\nKorisnici Tvritera takođe tvrde da ova neprijatna pojava i na Novom Beogradu traje već neko vreme.\n“Šta uzrokuje i kada će prestati ovaj smrad? Ne znam kako je u drugim delovima grada, ali Novi Beograd se danima oseća na stajsko đubrivo…”, glasi jedan od tvitova.\nOdgovore na pitanje odakle potiče neprijatan miris od nadležnih još uvek nismo dobili, ali bi uzrok mogao da bude isti kao i prošlih godina u ovo doba.\nSličan neprijatan miris u Beogradu prošlog leta Gradski zavod za javno zdravlje objasnio je bacanjem stajskog đubriva na njivama u blizini naseljenih delova grada i povlačenjem vode u koritima reka, uz visoku temperaturu vazduha.\n“Uglavnom se radi o prirodnim đubrivima koja su lako isparljiva. Važno je istaći da to nisu materije koje potiču iz prljavih tehnoloških procesa, niti se radi o toksičnim gasovima. Njihovo trajanje je ograničeno i sa promenom meteoroloških prilika doći će do nestanka neprijatnih mirisa”, istaknuto je u prošlogodišnjem saopštenju.